Vučić: Mladima najmanje još po sto evra do početka juna - Radio Kosovska Mitrovica\nVučić: Mladima najmanje još po sto evra do početka juna\nSPUTNJIK VAKCINE VUCIC\n7. February 2022, 23:28 -> 02:25\nPredsednik Srbije Aleksandar Vučić najavio da će za mlade ljude biti izdvojeno po najmanje još sto evra do kraja maja, najkasnije početkom juna. Izjavio je da je danas izdat nalog da se obezbede dovoljne rezerve prehrambenih proizvoda.\nAleksandar Vučić je za televizju Hepi izjavio da se sastao sa premijerkom Anom Brnabić, ministrom finansija Sinišom Malim i najavio novu pomoć za mlade starosti od 16 do nepunih 30 godina.\nZa mlade ljude, kojima je početkom februara isplaćena pomoć, biće izdvojeno najmanje po još sto evra do kraja maja, najkasnije početkom juna, svakako pre Vidovdana, rekao je Vučić.\n“Dakle, produžićemo taj rok sa 16 do nepunih 30 godina. To je još oko 102 miliona evra koje ćemo izdvojiti za mlade ljude”, napomenuo je predsednik i primetio da to “neće biti pre izbora”.\nPredsednik je naveo i da u četvrtak počinje isplata po 20.000 pomoći za penzionere.\n“Mi time pokazujemo da u vreme korone, krize za koju nismo krivi, kako energetske, tako i inflatorne u celom svetu, želimo da pomognemo ljudima, da podstaknemo dodatnu potrošnju, kao što podstičemo dodatne investicije i izvoz, da bismo ekonomski rast podigli na viši nivo. To je suština napretka i šta možemo da uradimo za ljude”, istakao je Vučić.\n“Pregovaramo sa 92 investitora, vrednost 7,3 milijarde evra”\nPredsednik je izjavio da se u ovom trenutku pregovara sa 92 investitora o eventualnom ulaganju u Srbiju, a ukupna vrednost investicija je 7,3 milijarde evra. “To je više od 35.000 novih radnih mesta”, naglasio je Vučić.\nIstakao je da je rekordna zaposlenost u Srbiji – preko 2,3 miliona zaposlenih, dodajući da čak nedostaju različiti profili, a posebno zanatlije, zavarivači, vozači, bravari mehaničari, električari…\nPredsednik je poručio da je važno da se nastavi niz uspešnih godina u pogledu privlačenja stranih direktnih investicija, ali i da se moraju jačati domaći investitori.\nDodao je da će uskoro u Srbiju početi da se vraćaju i lekari, kao i medicinske sestre. Ponovio je da veruje da će u mandate nove vlade, odnosno do kraja njenog mandata, prosečna plata biti 1.000 evra, a prosečna penzija 500 evra.\nKonstatovao da u tome državu može da omete jedino neka nova ekonomska kriza, navodeći da veruje da će Rusija i Ukrajina naći mirno rešenje problema, te onda neće biti brige za budućnost kontinenta.\nIzdat nalog da se obezbede dovoljne rezerve hrane\nI pored toga, rekao je da je danas izdat nalog da se obezbede dovoljne rezerve šest prehrambenih proizvoda, ulja soli, brašna, ali i graška, pasulja, konzervi…\n“Moramo da ubacimo i da nabavljamo dodatne količine dizela, benzina. Sve to da kupimo, a da ne ugrožavamo visinu javnog duga, i to radimo”, rekao je Vučić.\n“Srbija nije prezadužena”\nPredsednik je negirao tvrdnje da je Srbija navodno u dužničkom ropstvu Kine i istakao da naša zemlja nije prezadužena već naprotiv, pošto je BDP u 2021. bio vredan 53 milijarde evra, dok je pre samo devet godina iznosio 32 milijarde.\nTakođe, istakao je da je Srbija mirna sve dok je javni dug ispod 60 odsto BDP-a i dodao da sada iznosi 51,6 odsto.\nVučić je naveo da je 2012. godine javni dug bio 56 odsto BDP-a, ali da je vrednost BDP-a bila 32 milijarde evra.\n“Razgovori sa Eskobarom i Lajčakom bili teški i ozbiljni”\nVučić je ocenio da su razgovori sa međunarodnim pregovaračima, Gabrijelom Eskobarom i Miroslavom Lajčakom, bili dobri, teški, ozbiljni i odgovorni, ali da ne može da govori o detaljima.\nPonovio je da je sa Aljbinom Kurtijem uvek spreman da razgovara, iako u tome ne vidi, kako kaže, preterani smisao.\nNa pitanje kako komentariše izjavu novog američkog ambasadora u Srbiji, koji dolazi uskoro, Kristofera Hila, da će SAD Srbiji ponuditi ono što nije bila u stanju ni Rusija ni Kina, Vučić kaže da je Hil blizak prijatelj američkog predsednika, doajen amričke diplomatske scene kojeg poznajemo.\n“Iskustva nam nisu laka, ali ćemo morati da sarađujemo”, rekao je predsednik.\n“Uvek ću osuditi antisrpski pristup Đukanovića”\nPredsednik je rekao da će uvek i na svakom mestu da osudi izrazito antisrpski pristup crnogorskog predsednika Mila Đukanovića i neistine o malignom uticaju Srba i Srbije.\nPovodom Đukanovićeve izjave posle smene predsednika crnogorske skupštine Alekse Bečića da je propala “velikosrpska agresija” na Crnu Goru, Vučić je rekao da se Đukanoviću još priviđaju različite stvari.\n“Odlično sam razumeo poruku. Nemam problem ni sa čim, ali on mora da zna da ću uvek da štitim srpski narod i da branim Srbiju, znam koliko to opasnosti nosi, znam sve “, istakao je Vučić.\n“Najveći problem u BiH biće bošnjačko-hrvatski odnosi”\nVučić je govorio i o situaciji u BiH, i zatražio poštovanje Dejtonskog sporazuma, ocenjujući da će na predstojećim izborima najveći problem biti bošnjačko-hrvatski odnosi.\nOsvrnuo se na uvođenje sankcija Miloradu Dodiku i dodao kako strancima uvek kaže da ne razume zašto to rade.\n“Ne mislim da će sankcije doneti bilo kakav rezultat ni protiv Milorada Dodika, ni protiv njegovih saradnika”, rekao je Vučić.\nNa pitanje u vezi sa inicijativom da Turska i Srbija pomognu u rešavanju problema u BiH, rekao je da ga je turski predsednik Tajip Redžep Erdogan pitao da li je spreman da razgovarao tome i da mu je odgovorio da su za njega tema auto-putevi.


Nedim Sejdinović: „Dnevnik“ – izolovan slučaj ili paradigma medijske scene | Medija centar Beograd\nPočetna > MC projekti > MC Newsletter > 29.07.2011. > Nedim Sejdinović: „Dnevnik“ – izolovan slučaj ili paradigma medijske scene\n„Dnevnik“ – izolovan slučaj ili paradigma medijske scene\nPrvostepena presuda Privrednog suda u Novom Sadu, po kojoj pravo na znak i logo lista „Dnevnik“ pripada isključivo holdingu „Dnevnik“, a ne preduzeću „Dnevnik Vojvodina pres“, koji trenutno izdaje ove novine - po svemu sudeći neće, bar ne značajno, uticati na izlazak iz duge agonije ovog lista. Ipak, možda je ovo početak raspetljavanja kompleksnog „klupka“ nejasnoća, raznih spekulacija, kontradiktornih informacija i međusobnih optuživanja osnivača lista, koje opterećuju novosadsku i vojvođansku javnost poslednjih nekoliko godina. Ono što je sigurno, ova presuda je još jednom ukazala na to da se model privatizacije “Dnevnika”, koji se očigledno pre svega zasnivao na političkim i socijalnim nagodbama, a ne na modernizaciji i unapređenju poslovanja, pokazao kao potpuni promašaj.\nPodsetimo da je u septembru 2003. godine, posle političkih i sindikalnih peripetija, Skupština Vojvodine podržala ugovor o strateškom partnerstvu nemačke medijske kompanije VAC i dnevnog lista „Dnevnik“, čiji je osnivač bio pokrajinski parlament. Poslanici su tada podržali predlog ugovora između Vac-a i holdinga „Dnevnik“ o osnivanju novog zajedničkog preduzeća „Dnevnik Vojvodina pres“, kojim će s 55 odsto kapitala upravljati nemačka kompanija iz Esena dok će holding „Dnevnik“ (čiji osnivač je ostala Pokrajina) imati preostalih 45 odsto kapitala. I danas deluju pomalo čudni motivi nemačkog koncerna da preuzme većinsko vlasništvo u „Dnevniku“, s obzirom na činjenicu da nije došlo do pomaka u poslovanju lista i modernizaciji uređivačke politike, a čini se da to nikome i nije bilo naročito važno (nisu ispunjene ugovorne obaveze, poput nove zgrade za redakciju i nove štamparije). Da nešto ne štima u odnosima između osnivača, ubrzo je počelo da se čuje, doduše iz „nezvaničnih“ izvora. Pre otprilike dve godine su krenula i otvorena međusobna optuživanja, pre svega ona od strane Holdinga, da Vac ne poštuje preuzete obaveze iz ugovora. Potom su usledile i tužbe. Sa današnjeg gledišta, nije baš najjasnije zašto se toliko dugo čekalo da se krene u rešavanje spora, koji očigledno dugo postoji.\nStvari su počele dodatno da se komplikuju kada je Vac odlučio da napusti Srbiju, jer su, kako su isticali, iz državnog vrha Srbije dobili poruku da su nepoželjni u ovoj zemlji. Oni su tada, a to je bilo prošle godine, tvrdili da Vac ne odlazi iz Srbije zbog novca, jer je taj koncern u Srbiji uložio oko 150 miliona evra i osam godina uredno plaćao poreze i ostale prinadležnosti, već zbog toga što od države nije dobio pomoć u skladu sa zakonom.\nU svakom slučaju, Vac je pokušao da premosti očigledno komplikovanu situaciju u „Dnevnik Vojvodina presu“ (DVP) i nerešene sporove sa Holdingom, tako što je ponudio zaposlenima u ovom preduzeću da preuzmu 55 odsto osnivačkih prava, koja su bila u Vacovom vlasništvu. Ova ponuda nije prihvaćena od strane drugog osnivača, jer je u pitanju bila „vezana trgovina“, koja je podrazumevala da se deo dugova DVP prema Holdingu otpiše. Sa jedne strane, pojedini akteri medijske scene podržali su prenos vlasništva na novinare, ali se u javnosti čulo i to da bi ovu ponudu trebalo dobro proanalizirati, kako bi se saznalo šta bi zaposleni u „Dnevniku“ zapravo time dobili.\nDanas, ukoliko presuda Privrednog suda u Novom Sadu postane pravosnažna, ona bi imala sledeće konsekvence: preduzeće „Dnevnik Vojvodina pres“ gubi pravo da izdaje list sa ovim imenom i logom. Ono eventualno može da pokrene novi list, ali s obzirom na to da se nalazi u teškoj finansijskoj situaciji, sa nerešenim vlasničkim odnosima, skoro je sigurno da se to neće desiti. Holding „Dnevnik“ stiče prava da ponovo izdaje ovaj list, nezavisno od DVP, ali se za sada ne zna na koji će način to u praksi biti sprovedeno, pogotovo zbog činjenice da se ovo preduzeće trenutno nalazi u procesu restrukturacije, ali imajući u vidu i to da su delovi Holdinga u štrajku zbog neisplaćenih plata.\nVeoma važno je pitanje šta će se desiti sa zaposlenima. Ukoliko presuda postane pravosnažna, namera Vac-a da pokloni osnivačka prava radnicima postaje u potpunosti besmislena, jer bi oni praktično nasledili jedino dugove. Da li će holding preuzeti redakciju i na koji način, ostaje takođe da se vidi. Za sada, iz Holdinga poručuju da će oni sigurno nastaviti sa izdavanjem „Dnevnika“ i da će, bar u velikoj meri, preuzeti sadašnju redakciju posle pravosnažnosti presude. Oni smatraju da će Holding uskoro da „stane na noge“, jer je, kako kažu, pripremljen socijalni program kojim će se smanjiti broj zaposlenih. Takođe, preduzeće će promeniti formu poslovanja, odnosno biće „jedinstveno“. Da bi se to sprovelo u delo, čeka se na odgovor Ministarstva za ekonomiju i regionalni razvoj Srbije i Vlade AP Vojvodine.\nOni takođe računaju na podršku Pokrajine i na pet miliona dinara koji se svakog meseca dodeljuju kao pomoć za izlaženje ovog lista. Sada se taj novac deli na taj način što 2,7 miliona ide DVP-u, a ostatak pripada Holdingu na ime troškova štampanja lista. Trenutno se, međutim, „Dnevnik“, zbog štrajka u Holdingu, štampa u „Forumu“. Ako se i razreše ti problemi, ključno je međutim pitanje kako će Holding, s obzirom na nagomilane probleme i zastarelu tehnologiju, opstati na tržištu, sa ili bez lista “Dnevnik”. Kao i pitanje: ima li Pokrajina kao osnivač Holdinga ideju šta će raditi sa ovim preduzećem u budućnosti - da li će ono biti privatizovano i da li će biti zainteresovanih za njegovu privatizaciju?\nUkoliko presuda postane konačna, njome će se staviti tačka na privatizaciju „Dnevnika“, odnosno stvari će se praktično vratiti na početak, na 2003. godinu, s tim što su izgubljene dragocene godine da se ovaj list modernizuje u svakom pogledu i da postane konkurentan na tržištu. Zabrinjavajuća je i sama situacija u redakciji „Dnevnika“, koja svakako nije inspirativna i konstruktivna, a veliki broj novinara iskazuje želju da čim pre napusti ovaj list.\nPokrajinska vlast se, po svemu sudeći, bavi samo gašenjem požara, a ne postoji nikakav dokaz da ima strategiju kako pomoći, odnosno stvoriti uslove da list sa dugom tradicijom opstane. Da li je ovo uvod u gašenje „Dnevnika“? To bi nedvosmisleno bio udarac ne samo za vojvođansko novinarstvo već i za celu Vojvodinu.\nKada smo već kod strategija, valja ovaj slučaj čitati i u kontekstu dugog rađanja medijske strategije Srbije, koja bi u konačnici, bar prema Nacrtu o kojem je nedavno vođena javna rasprava, trebalo da označi izlazak države sa medijskog tržišta. U tom smislu, slučaj „Dnevnik“ je potpuno retrogradan proces, s obzirom na činjenicu da bi, u slučaju pravosnažnosti presude, Pokrajina praktično ponovo postala stoprocentni vlasnik ovog lista preko Holdinga, kojem je ona osnivač.\nPo Nacrtu strategije, predviđeno je da se mediji finansiraju samo projektno, što bi svakako onemogućilo pomoć koju Pokrajina sada daje za opstanak lista. Šta će se tada dešavati, o tome izgleda niko i ne razmišlja! Ili je stvar možda potpuno obrnuta: možda će, između ostalih, i slučaj „Dnevnik“ uticati na medijsku strategiju, koja će omogućiti državi da bude osnivač listova?\nNa kraju, valja reći da je slučaj „Dnevnik“ pokazatelj da dugogodišnjim odlaganjem suštinskog rešavanja problema medijske scene, problemi postaju veći i kompleksniji. Takođe, pokazuje se da „medveđi zagrljaj“ politike medijima samo donosi probleme, nikako ne rešenje. „Dnevnik“ će možda uskoro biti i paradigma naše medijske scene, nikako izuzetak, ukoliko se konačno ne shvati da je potrebno „resetovanje“ celog medijskog sistema i postavljanje stvari na zdrave noge.


Danas dvije sjednice Predstavničkog doma PSBiH – Haber.ba\nZa danas su ponovo najavljene dvije sjednice Predstavničkog doma Parlamentarne skupštine Bosne i Hercegovine.\nNa prvoj sjednici, koja se nastavlja po treći put, između ostalog, će biti razmatrana buduća trasa autoputa Sarajevo-Beograd.\nRadi se o Deklaraciji o kriterijima za definiranje te trase, koju je predložio dopredsjedavajući Doma, Mladen Bosić, (Srpska demokratska stranka – SDS), a koja predviđa da ruta ide Sarajevo-Žepče-Tuzla-Brčko-Bijeljina-Beograd…\nKako navode predlagači, tim izmjenama reguliše se izbor članova Predsjedništva BiH, implementira Odluka Ustavnog suda BiH, odnosno izbor delegata u Domu naroda Federacije BiH, te Odluka Ustavnog suda BiH koja se tiče izbora u Gradu Mostaru.\nU dnevni red te sjednice uvrštene su i izmjene seta zakona koji se odnose na akcize. Te izmjene prethodno je usvojio Dom naroda u oba čitanja i predložio Predstavničkom domu da ga razmatra po hitnom zakonodavnom postupku.\nIzmjene je predložilo Vijeće ministara, a ključna izmjena odnosi se na činjenicu da se ne povećavaju akcize, osim na biogoriva i biotečnosti, nego se za 0,15 KM povećavaju cestarine, pri čemu će se prikupljena sredstva isključivo koristiti za izgradnju autocesta i cesta.\nIzmjene tih zakonskih rješenja ranije su predlagane od Vijeća ministara, ali nikada nisu usvojene jer su opozicione stranka, ali i neke iz vladajuće koalicije na državnom nivou, zamjerale transparentnost trošenja budžetskih sredstava što je sada precizirano.\nTeme:dvije sjednice, izdvojeno, Predstavnički dom PS BiH, Sarajevo


Osumnjičeni za ubistvo uhapšen u centru Niša | Belle Amie\n[VIDEO] Obeležen Dan sporta\nOsumnjičeni za ubistvo uhapšen u centru Niša\n20:38, 06. 04. 2014 Sportska redakcija Hronika, Niš, Vest dana, Vesti 0\nPolicijska uprava u Nišu potvrdila je da je večeras oko 18h, u Nišu uhapšen D. T. (43), zbog sumnje da je noćas u jednom selu kod Blaca, ubio R. T. (59).\nNakon ubistva, osumnjičeni D. T. pobegao je sa lica mesta, a operativnim radom, niška policija došla je do saznanja da je osumnjičeni pobegao u Niš. On je uhapšen u Ulici Kraljevića Marka u centru Niša i priveden je u sedište policije.\nKako prenose agencije, D. T. je osumnjičen da je žrtvu zadavio, a nakon istrage, biće utvrđen motiv ubistva.\nHapšenja Srba na severu Kosova, Vučić na...\n[VIDEO] Ubistvo u kafiću u centru Niša...


13.11.2021 u 12:19\n„Vašington post” priznao prevare u tekstovima za koje su dobili Pulicera\n„Vašington post” je uklonio velike delove teksta iz svoja dva članka objavljena u martu 2017. i februaru 2019. godine, koja su bila bazirana na diskreditovanom „Stilovom dosijeu”. Posle ovoga usledili su pozivi da se nagrađenom američkom dnevnom listu oduzme Pulicerova nagrada zbog, kako je ocenjeno, nemilosrdnog izveštavanja o „Rusijagejtu”. „Stilov dosije” bio je deo političkog opozicionog istraživačkog projekta za firmu koja radila za predsedničku kampanju Hilari Klinton 2016, a u kom su iznete tvrdnje o navodnom dosluhu Donalda Trampa i Rusije. Tramp je više puta označio dosije kao lažan, ističući da predstavlja deo zlonamernog napora koji finansiraju njegovi politički protivnici da bi mu naneli štetu. U petak se „Vašington post“ ovim povodom oglasio saopštenjem, a izvršna urednica\n05.11.2021 u 11:04\nDačić naveo imena članova nadzornog tela za praćenje medija\nPredsednik Skupštine Srbije Ivica Dačić saopštio je danas da su za članove Privremenog nadzornog tela za praćenje medija uoči izbora predloženi Rade Veljanovski, Zdravko Veselinov, Milorad Marinković, Peđa Milosavljević i Stevan Ristić. Dačić je rekao da će danas, na osnovu ovlašćenja i dogovora sa evroparlamentarcima, imena članova predložiti Vladi Srbije, a da nakon toga Ministarstvo kulture treba da ih formalno imenuje. On je za TV Pink kazao da će šesti član biti imenovan po dolasku delegacije evroparlamentaraca u Beograd u novembru, prenosi Tanjug. „Dogovorili smo da ostavimo prostor da još neko predloži člana”, rekao je Dačić i dodao da je pet opozicionih stranaka dostavilo predloge za članove. Naveo je da je Veljanovskog predložila Socijaldemokratska stranka, Zdravka\n18.10.2021 u 11:30\nOdluka o Privremenom telu za praćenje medija tokom kampanje nije u skladu sa zakonom\nProgramski direktor Transparentnosti Srbija (TS) Nemanja Nenadić ocenio je danas da odluka Vlade Srbije o obrazovanju Privremenog nadzornog tela za praćenje medija tokom izborne kampanje, nije u skladu sa Zakonom o elektronskim medijima i Poslovnikom Vlade. Nenadić je povodom odluke koja je juče stupila na snagu naveo da je Privremeno nadzorno telo po svom obliku radno telo Vlade a da Vlada svojim aktom može da na to telo prenese „samo ona ovlašćenja koja i sama ima”. „Osnovni problem sa odlukom je to što su Privremenom nadzornom telu povereni neki poslovi za koje je već zaduženo Regulatorno telo za elektronske medije, pri čemu, da apsurd bude veći, polovinu članova tog tela predlaže sam REM ”, naveo je Nenadić, prenosi Beta. Ocenio je da je trebalo stvoriti zakonski osnov za rad\n14.10.2021 u 17:23\nVlada formirala Privremeno telo za praćenje medija\nVlada Srbije donela je danas odluku o formiranju Privremenog tela za praćenje medija, saznaje Tanjug u Vladi. Reč je o jednoj od mera za unapređenje izbornih uslova u Srbiji, koja je dogovorena u međustranačkom dijalogu sa evroparlmentarcima. Prema tom dogovoru nadležnost tela bi bila praćenje medija, konsultacije, izveštaj o primeni pravilnika za RTS i RTV, davanje mišljenja o radu nezavisnih institucija i njihovim odlukama. Odlukom Vlade, kako je rečeno Tanjugu, utvrđuju se zadaci, sastav, način obrazovanja, kao i način rada i finansiranja Privremenog nadzornog tela za praćenje medija tokom izborne kampanje. Predviđeno je da privremeno telo ima 12 članova, od kojih šest predlaže REM, a preostalih šest u formatu 3+3 u skladu sa Završnim dokumentom međustranačkog dijaloga o\nSvetski mediji preneli su danas šta se sve dešavalo na severu KIM, kao i reagovanja zvaničnika u Beogradu, prenosi Tanjug. Američka agencija AP ocenila je da je upad kosovskih policijskih snaga i specijalnih jedinica ROSU na sever Kosova razbesneo Beograd, navodeći da je tokom današnje intervencije bezbednosnih snaga Prištine povređeno 20 ljudi. U izveštaju nemačkog Dojče vele-a navodi se da je upad prištinskih snaga bezbednosti izvršen zbog zaplene navodno krijumčarene robe, a prenosi se i izjava jednog zvaničnika Prištine koji je rekao da „akcija nije bila usmerena protiv pripadnika neke određene nacionalnosti”. Britanski Rojters potvrđuje da su mediji emitovali snimke Srba u Severnoj Mitrovici koji beže od suzavca i šok bombi navodeći da se „slična situacija događala i u\n21.09.2021 u 13:10\nU Srbiji je okruženje za slobodu na internetu relativno otvoreno, sa visokim nivoom pristupa internetu, ograničenim blokiranjem veb stranica i snažnom ustavnom zaštitom novinara, navodi se u danas objavljenom izveštaju međunarodne organizacije Fridom haus, prenosi Beta. Međutim, uprkos raznolikosti onlajn medija, zabeleženo je povećanje dezinformacija „koje šire provladini informativni sajtovi, čiji su neki od vlasnika povezani s vladajućom partijom”, kao i broj napada na novinare, navodi se u izveštaju „Sloboda na internetu 2021”. Srbija je dobila 71 poen, pri čemu 100 poena označava najveći stepen slobode na internetu, i time se našla na 15. mestu od ukupno 70 zemalja u kojima je sprovedeno istraživanje. Srbija je ove godine prvi put uključena u godišnji izveštaj Fridom hausa o\n25.08.2021 u 19:22\nZvanični stav Centra „Jad Vašem” o tekstu u „Džeruzalem postu”\nU članku objavljenom 16. avgusta u „Džeruzalem postu” pod naslovom „Ovo sramotno ismevanje holokausta mora odmah da prestane” autora Davida Goldmana navodi se broj ljudi ubijenih u logoru u Jasenovcu koji nije samo besmislen, već i ide na ruku onima koji bi hteli da umanje masovna ubistva, prvenstveno Srba i Jevreja od strane kolaboracionističkog hrvatskog ustaškog režima tokom Drugog svetskog rata. Ovo je zvanični stav Memorijalnog centra „Jad Vašem” u Jerusalimu, odnosno saopštenje koje je taj centar uputio uredništvu „Džeruzalem posta” povodom teksta Davida Goldmana, a to je zvanično saopštenje Centar „Jad Vašem” prosledio Muzeju žrtava genocida. U dopisu se navodi i da je broj ljudi koje su ustaše ubile u Jasenovcu i dalje predmet naučnih istraživanja i rasprava, ali i da je\n23.08.2021 u 12:25\n„Džeruzalem post” se izvinio zbog Goldmanovog teksta\nJERUSALIM – Izraelski list „Džeruzalem post” izrazio duboko žaljenje zbog objavljivanja teksta autora Dejvida Goldmana u kojem se, između ostalog, navodi da je broj žrtava u ustaškom logoru Jasenovac bio između 2.500 i 4.500 i da Srbija nema dokaze da ih je bilo više, uz poruku da se ne sme dozvoliti revizija istorije. U tekstu „Ovo sramotno ismevanje holokausta mora odmah da prestane” pisac David Goldman ismeva se i omalovažava hrvatskog istoričara Goldštajna, koji je odmah odgovorio u tekstu pod nazivom „Kolaž laži” objavljenom na portalu „Džeruzalem posta”. „Zbog budućih generacija, kao i radi sećanja na šest miliona Jevreja ubijenih u holokaustu, ne smemo dozvoliti da se istorija revidira kako bi odgovarala nacionalističkim interesima. To je bio problem sa onim što je Goldman pokušavao


Frikom zelena puter mešavina 450g kesa cena akcija Srbija\nFrikom zelena puter mešavina 450g kesa cene\ncena 218,00 din | prodavnica (1)\nTrenutno nemamo slike za Frikom zelena puter mešavina 450g kesa\nEPonuda nije internet prodavnica već Vam omogućava da brzo i lako nađete Frikom zelena puter mešavina 450g kesa po najjeftinijoj ceni. Naš cilj je da kupci budu što bolje informisani o ponudi Frikom zelena puter mešavina 450g kesa na tržištu Srbije. Vrlo lako nalazite željeni proizvod za kategoriju Smrznuto povrće cene, ne morate da lutate od sajta do sajta za Frikom Smrznuto povrće, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Frikom zelena puter mešavina 450g kesa sa PRODAVCEM. EPonuda ne može da garantuje potpunu tačnost specifikacije i slika za Frikom zelena puter mešavina 450g kesa. Pre kupovine, podatke za Frikom zelena puter mešavina 450g kesa proverite na sajtu PROIZVOĐAČA.


Tradicija nije dovoljna - Sport - Dnevni list Danas\nPočetna » Sport » Tradicija nije dovoljna\nRane iz LJubljane Zvezda večeras leči u Milanu (20.45)\nPosle dve uzastopne pobede u Evroligi, ali i teškog poraza od Cedevite Olimpije u ABA ligi, košarkaše Zvezde večeras čeka gostovanje Armaniju u Milanu koji je izgubio poslednje dve utakmice, a dobio samo jedan od četiri evroligaška duela.\n0Piše: Z. P. 05. decembra 2019. 10.53\nCrveno-belima na ruku ide i tradicija da od Milaneza nisu izgubili nijednu od četiri utakmice odigrane u Evroligi (od 2000), ali su mnogi drugi parametri protiv njih.\nKošarkaši Zvezde, naime, još traže igru u kojoj bi kvaliteti letošnjih pojačanja došli do izražaja. Lorenco Braun je došao do svoje napadačke forme, ali još uvek nije uspostavljen link između njega i visokih igrača koji su pred sezonu isticani kao najveća uporedna prednost crveno-belih.\nGist i Kuzmić, pre svega, ali i Odžo, deluju uglavnom „odsečeni“, kao centarfori bez pravog pasa, njihova glavna odlika je igra u „piku“, a toga u napadima Zvezde nema ili ima premalo.\nTo na neki način „uprošćava“ njihove napade, oni postaju predvidljiviji i lakši za branjenje. Uz mnogo veći pritisak na spoljne igrače koji su uglavnom u stagnaciji ili padu forme (Beron, DŽenkins, Davidovac) ili u krizi minutaže (Dobrić).\nS druge strane, Milanezi su furiozno krenuli sezonu ali i upali u malu rezultatsku krizu u kojoj ih je najviše zaboleo poraz na svom parketu u samom finišu od Efesa.\nEtore Mesina dobro je posložio kockice u rosteru, ekipa odlično trči a šutira još bolje. Vodeći su u Evroligi po procentu za tri poena (42,9 odsto), ali i pretposlednji za dva (46,8). Ključ igre Zvezde trebalo bi da bude u odbrani, četiri puta ove sezone su dozvolili protivniku 80 i više poena i sva četiri puta su izgubili.\nTrener Zvezde Dragan Šakota istakao je da je očigledno da je Armaniju cilj plej-of Evrolige.\n„S druge strane, učinak u domaćoj ligi im je slab, što je čudno sa takvim sastavom i trenerom. I ostale ekipe po Evropi imaju promenljive rezultate, ali mi nemamo izbor, ABA nam je prioritet, to što jeste, i nismo u istoj situaciji poredeći njih koji imaju ugovor i igraće Evroligu i sledeće sezone i nas. Veliki respekt prema treneru Mesini, imaju jak sastav, igraju moderno, menjaju odbrane u zavisnosti od napadača, odgovaraju svim vrstama taktike. Jasno je da imaju visoke ciljeve i očekujem interesantnu evroligašku utakmicu, voleo bi da odigramo jedan dobar, lep meč u Milanu“ rekao je Šakota.\nVladimir Micov je na meču protiv Ređo Emilije tokom vikenda u domaćem šampionatu istegao ligament desnog stopala i male su šanse da će biti spreman za meč sa crveno-belima. U saopštenju kluba iz Milana navodi se da Micova sigurno očekuje pauza, a kolika će ona biti biće procenjeno narednih dana. Srpski košarkaš ove sezone u Evroligi beleži prosečno 12 poena, 3,3 skoka i 2,1 asistenciju po meču.\nKazna od Evrolige 17.500 evra\nKošarkaški klub Crvena zvezda kažnjen je u sredu od strane disciplinskog sudije Evrolige zbirnom kaznom od 17.500 evra, preneo je zvanični sajt kluba. Čelni ljudi elitnog košarkaškog takmičenja odlučili su se na ovakav potez zbog propusta u organizaciji utakmice 11. kola Evrolige sa Valensijom.\nDisciplinski sudija Evrolige Patrik Granžan izrekao je ovu kaznu zbog dva propusta: Zastoj u radu semafora koji je prouzrokovao prekid utakmice u trajanju od 57 minuta tokom prve četvrtine utakmice u iznosu od 15.000 evra; Ubacivanja kovanica na teren i limenke za piće kojom je pogođen jedan od sudija po završetku utakmice, u iznosu od 2.500 evra.\nCSKA – Žalgiris 18.00\nMakabi – Bajern 20.05\nArmani – Crvena zvezda 20.45\nReal – Valensija 20.00\nZenit – Asvel 18.00\nHimki – Barselona 18.00\nFenerbahče – Alba 18.45\nPanatinaikos – Olimpijakos 20.30\nBaskonija – Efes 21.00\n1. Efes 9-2\n2. Barselona 8-3\n3. Real 8-3\n4. Makabi 7-4\n5. CSKA 7-4\n6. Panatinaikos 7-4\n7. Armani 7-4\n8. Hinki 6-5\n9. Baskonija 5-6\n10. Olimpijakos 5-6\n11. Asvel 5-6\n12. Crvena zvezda 4-7\n13. Fenerbahče 4-7\n14. Valensija 4-7\n15. Alba 4-7\n16. Bajern 4-7\n17. Žalgiris 3-8\n18. Zenit 2-9


Instagram sa novim funkcijama postaje bezbedniji za tinejdžere\nBy redakcija 12/08/2021 Najnovije, Tech\nInstagram je aktivirao nekoliko novih, eksperimentalnih funkcija, koje su kreirane kako bi aplikaciju načinile sigurnijim mestom za tinejdžere.\nPrvo, kompanija nudi ranije najavljenu “Take a Break” funkciju, koja će biti aktivirana korisnicima u SAD, Velikoj Britaniji, Kanadi i Australiji.\nSada, kada korisnik provede duže vreme skrolujući kroz Instagram sadržaj, aplikacija će tražiti od njega da se odmori i da podesi podsetnike za naredni period. Ovo se posebno odnosi na tinejdžere, koji će dobijati obaveštenja da poese te podsetnike, kako bi postali svesni nove funkcije.\nokom marta, Instagram će pokrenuti funkciju namenjenu roditeljima i starateljima koja će im omogućiti da vide koliko vremena njihova deca provode u aplikaciji, kao i da podese vremenske limite.\nJedna od eksperimentalnih funkcija, koju Instagram testira, koristiće tinejdžerima i mladima ukoliko žele da uklone sadržaj i aktivnost u okviru aplikacije kada su bili znatno mlađi. Omogućiće im da grupno uklone fotografije i video klipove koje su kačili, kao i komentare i lajkove. Ova opcija stiže od januara.\nJoš jedna test funkcija će se proširiti, a u pitanju je zabrana odraslima da šalju direktne poruke tinejdžerima koji ih ne prate. Početkom sledeće godine, biće uklonjena mogućnost da se taguju ili pominju tinejdžeri od strane odraslih koji ih ne prate.\nNa kraju, istražuje se mogućnost limitiranja osetljivog sadržaja koji će tinejdžeri moći da vide.\naplikacija Australija bezbednost instagram Kanada korisnik nove funkcije SAD sadržaj tinejdžeri zabrana


arheološko nalazište : strana 2 : Južne vesti\n16:25, 22. 6. 2016.\nU toku su iskopavanja na antropološkom nalazištu u pećinskom kompleksu Mala Belanica nadomak sela Sićevo koje je, kako kažu na Katedri za arheologiju Univerziteta u Beogradu, jedinstveno u svetu po nađenim ostacima fosilnog čoveka starih pola miliona godina.\nAntičke nekropole i praistorijsko naselje na Koridoru 10\n13:35, 30. 7. 2015.\nPošto će biti uništeno izgradnjom auto-puta, nalazište kod pirotskog sela Staničenje na istočnom kraku Koridora 10 više od mesec dana istražuju stručnjaci Arheološkog instituta iz Beograda.\nNalazišta poput bazilike u Francuskoj izmeštaju puteve\n09:43, 7. 7. 2015.\nI dok se, bez obzira na osude i apele stručne javnosti, nastavljaju pripreme za rušenje bazilike kod Bele Palanke na Koridoru 10, stručnjaci iz Francuske ističu da se u njihovoj zemlji zbog značajnih otkrića menjaju projekti.\nSPC: Neprihvatiljivo zatrpavanje bazilike\n14:03, 6. 7. 2015.\nSrpska pravoslavna crkva izrazila je duboku zabrinutost zbog odluke da se zbog izgradnje auto-puta zatrpa ranohrišćanska bazilika kod Bele Palanke, koja, kako ističu, svedoči o kontinuitetu hrišćanske vere na ovim prostorima.\nSrpski arheolozi: Bazilika se ne sme zatrpati, već zaštititi\n13:34, 3. 7. 2015.\nIstičući da kulturno "blago Srbije ne treba zatrpavati i skrivati od očiju javnosti", Srpsko arheološko društvo najoštrije protestuje zbog odluke da se ranohrišćanska bazilika kod Bele Palnke prekrije peskom i da preko nje pređe auto-put.\nPirot nekada bio rimska legija\n11:08, 10. 4. 2015.\nNajnovija iskopavanja, koja su počela uporedo sa rekonstrukcijom parka kod Kalea, otkrivaju da rimski Tures - Pirot nije bio samo kula motrilja, već rimski logor pomoćne legijske jedinice i svojevrsni tržni centar na putu Via militaris.\nMamut iz Blaca star više miliona godina\n11:12, 23. 3. 2015.\nKosti mamuta duge nekoliko metara, pronađene u Blacu nakon odrona na imanju jedne porodice, stare su više miliona godina, ustanovili su stručnjaci iz Prirodnjačkog muzeja u Beogradu.


24/11/2020 | 12:28\nKompanija MPC Properties saopštila je da je za novog direktora kompanije postavljen Maxence Liagre.\nMaxence Liagre je vodeći svetski stručnjak za nekretnine sa više od 20 godina iskustva u upravljanju i rukovođenju šoping centrima širom sveta, navodi se u saopštenju.\nNjegovo bogato tržišno iskustvo uključuje osnivanje i upravljanje fondom “Bosphorus Real Estate Fund” zajedno sa kompanijom “Merrill Lynch”, zatim desetogodišnji rad za “Simon Properties” – vodeću američku kompaniju za upravljanje šoping centrima, ali i pokretanje sopstvene kompanije za nekretnine “Reval”, koja je tokom vremena postala i zajednička investicija sa međunarodnom kompanijom za nekretnine “Sonae Sierra”.\nLiagre je bio uključen u različite konsultantske misije širom sveta za veliki broj real estate kompanija i poseduje izuzetno iskustvo u svim aspektima poslovanja sa komercijalnim nekretninama, što ga konstantno podstiče da traži nove izazove kroz koje može da izrazi, kako svoje menadžerske sposobnosti, tako i svoje bogato poslovno znanje i iskustvo.\nKao novi CEO MPC Properties on će upravljati budućim širenjem i rastom kompanije na tržištu.\nIzgleda da ćemo JOŠ SAČEKATI na platne razrede


Na poziv predsednice Vrhovnog suda Srbije Vide Petrović-Škero, predsednik Narodne skupštine Republike Srbije Predrag Marković prisustvovao je obeležavanju 160 godina od osnivanja ove institucije. Predsednik Marković se obratio na svečanoj aklademiji u Narodnom pozorištu u Beogradu čestitajući jubilej Vrhovnom sudu i istakavši da čitavo društvo mora da nauči od Narodne skupštine i suda da mora da se radi po proceduri i pred očima javnosti. On je ujedno izrazio nadu da će «država smoći snage, kao što to čine sud i Skupština, da posle višegodišnje rasprave građani izađu i donesu odluku o novom Ustavu Srbije».\nPodsetivši sudije da se, kada pred predsednikom Narodne skupštine polažu zakletvu, zaklinju svojom čašću da će svoju dužnost vršiti verno Ustavu i zakonu, po najboljem znanju i umeću i služiti samo istini i pravdi, predsednik Marković je rekao: «Kunem se svojom čašću da ću u okviru svoje nadležnosti i tokom pripreme završetka novog Ustava Srbije učiniti sve da se u narednim godinama, vama svi obraćaju sa «Časni sude», a da vi sudite u ime države i naroda, jer vi morate da štitite državu od bahatih pojedinaca, ali i da štitite pojedince od bahatosti države. Samo na taj način moćićemo da ispunimo značenjem četiri ocila grba Srbije, a to su solidarnost, stabilnost, standardi i samopoštovanje».\nNa svečanoj akademiji povodom proslave jubijela Vrhovnog suda Srbije govorili su i Vida Petrović-Šlero, predsednica Vrhovnog suda i Zoran Stojković, ministar pravde. Vrhovni sud Srbije osnovan je na osnovu Uredbe Kneza Aleksandra Karađorđevića 21. septembra 1846. godine. Povodom 160 godina od osnivanja Vrhovni sud je priredio u Narodnom pozorištu izložbu istorijskih dokumenata i fotografija i izdao monografiju o istoriji Vrhovnog suda Srbije.


Na bugarskoj berzi IBEX u nedelju, 22. marta zabeležene su rekordno niske cene od blizu nula leva. Tako su od 3 do 12 sati isporuke vršene po cenama od 0,1 do 0,39 leva (0,05 do 0,2 evra) po MWh. Poređenja radi, početkom marta u jutarnjim i popodnevnim časovima bile su uobičajene cene od 100 leva (51,1 evra) po MWh.\nGlavni uzrok ekstremno niskih cena na IBEX je prekid potrošnje na hiljade potrošača – restorana, hotela i tržnih centara. Trgovci električnom energijom koji snabdevaju ove kupce trenutno imaju viškove, koje žele da plasiraju putem platforme dan uanpre. Međutim, kako je potražnja mala, cene su bukvalno doživele kolaps. Sličan trend beleži se u gotovo čitavoj Evropi, a Nemačka, Češka i Slovačka beleže čak i negativne cene.\nU Bugarskoj je je takođe bilo ponuda sa negativnim cenama, ali je prosečna cena 22. marta iznosila 14,84 leva (7,59 evra) po MWh. U ponedeljak, 23. marta, cena je iznosila 38,12 leva (19,49 evra) po MWh, što je, s obzirom na niske spoljne temperature, izuzetno niska cena. Prošle nedelje, na primer, kada su već bile uvedene restriktivne mere zbog koronavirusa, električnom energijom se trgovalo po 66 leva (33,75 evra) po MWh, dok je u radnim danima cena iznosila između 55 i 60 leva (od 28,12 do 30,68 evra).\nGeneralno, mart, april i maj su meseci sa najnižim cenama električne energije na berzi, što se objašnjava padom potrošnjom posle zimskih meseci i velikim rezervama vode u akumulacijama hidroelektrana. Međutim, ova godina je drugačija i pad cena je mnogo veći, kako zbog suše, tako i zbog mera uvedenih tokom pandemije COVID-19.\nProsečna cena na IBEX od početka marta kreće se oko 58 leva (29,65 evra), dok je u prva dva meseca 2020. godine iznosila preko 90 leva (46 evra).\nNiže cene su za industriju uglavnom dobrodošle, sve dok kompanije nemaju fiksne ugovore, o kojima će sada morati da pregovaraju.\nS druge strane, za proizvođače električne energije ovo može imati štetan uticaj. Na primer, cena energije proizvedene u nukelarnoj elektrani Kozloduj iznosi oko 50 leva (25,56 evra) po MWh, što znači da elektrana ne može da ostvari veće prihode. A u poslednje dve godine upravo su dividende koje je NEK isplatio Bugarskom energetskom holdingu poslužile za pokrivanje dugova TE Marica istok 2.\nTakođe, ova predstavlja problem i za proizvođače obnovljivih izvora energije, iako u manjem obim, jer je regulator procenio da će se obnovljiva energija prodavati na berzi po 90 leva (46 evra) po MWh, na osnovu čega će biti isplaćene odgovarajuće premije. Trenutno, na primer, solarne elektrane prodaju po ceni nižoj od 1 lev (0,5 evra) po MWh i gube razliku do 90 leva (evra).


Press Online :: Svet :: Evropska unija ŽESTOKO kažnjava Italiju\nEvropska unija ŽESTOKO kažnjava Italiju\nEvropska komija napravila je danas prvi korak ka kažnjavanju Italije zbog kršenja finansijskih pravila EU.\n- Zaključujemo da je otvaranje procedure za prekomerno trošenje zasnovano na dugu opravdano - stoji u izveštaju koji je danas predstavljen u Briselu.\nBrisel je nekoliko puta izražavao zabrinutost zbog prekomernog trošenja vlade u Rimu, upozoravajući italjansku vladu da bi to moglo da dovede do nove dužničke krize\nEvropska komisija u oktobru je odbila predlog italijanskog budžeta za 2019. godinu, koji predviđa deficit od 2,4 odsto, što je prvi put da Brisel ne odobri budžet jedne zemlje članice. EU je potom Italiji dala rok od dve nedelje da predloži izmene. Rok je istakao 13. novembra, ali vlada u Rimu nije predložila izmene.\nNakon današnje odluke, Italija se suočava sa mogućim finansijskim sankcijama koje bi mogle da iznose do 0,2 odsto BDP, odnosno 3,4 milijarde evra prema podacima o BDP Italije za 2017. godinu.\n"Nećemo menjati budžet ni zarez"\nOvakva odluka mogla se očekivati, s obzirom najave koje su poslednjih nedelja dolazeila iz Rima, prvenstveno od vicepremijera Italije, Matea Salvinija.\nKrajem oktobra, komentarišući rok koji je Brisel dostavio Rimu, Salvini je rekao "neće promeniti ni zarez u budžetu" I da Italija mora da "postupa suprotno" od prethodnih vlada čiji su fiskalni planovi bili prihvatljiviji za Brisel ako želi da podstakne ekonomiju i smanji duga prema BDP-u.\n- Italijani su na prvom mestu... Italija više ne želi da bude službenik glupih pravila - rekao je Salvini i dodao da ipak Italija ne želi da napusti evro ni Evropsku uniju.\nDržavni dug Italije iznosio je 131,2 odsto BDP-a krajem prošle godine, što je najviša proporcija duga prema bruto domaćem proizvodu u evrozoni, iza Grčke.


25.01.2012. Upkos snegu i lošem vremenu, batočinska pozorišna publika sinoć je napunila salu Kulturnog centra u kome je odigrana duo-monodrama „Poslednja šansa“. Tekst za ovu komediju sa pevanjem i plakanjem napisala je Mirjana Bobić Mojsilović koja je sinoć bila i specijalni gost večeri, dok se u glavnoj ulozi pojavila Suzana Petričević. Inače, reč je o najuspešnijoj monodrami prethodne sezone koja je, ujedno, i jedina monodrama koja se izvodi na redovnom repertoaru u Beogradu, za kojom vlada veliko interesovanje. Predstava je na XXXV internacionalnom festivalu monodrame i pantomime prošle godine osvojila Zlatnu kolajnu, odnosno prvu nagradu stručnog žirija publike. Poslednja šansa, osim što je drama sa smejanjem i pevanjem, istovremeno je i priča o Velikom bratu koji upravlja našim životima. To je priča o svetu zabave danas, o „rejtinzima“ i gledanosti kao jedinom merilu uspeha. To je, takođe, i priča o našim posrnućima i uzletima, te, nadasve, o lakoći sa kojom smo spremni da prihvatimo naredbe svevidećeg oka „Vrhovnog kontrolora“, kako bi smo ostali u igri. Poslednja šansa, konačno, priča priču o rijaliti televiziji, sredstvima rijaliti pozorišta.\nPrenoseći impresije sa sinoćnjeg događaja, Jasmina Mladenović, direktorka Kulturno-turističkog centra „Dositej Obradović“, u izjavi za naš sajt je rekla da su nakon održane predstave sinoć svi prezadovoljni.\n- Publika koja je napunila salu sjajno je prihvatila i Mirjanu Bobić Mojsilović i Suzanu Petričević koja ih je gotovo dovela do suza. Nama kao organizatorima jako je važno i to da su i glumica i književnica oduševljene i publikom i uslovima i ambijentom koji, kako su rekle, nisu očekivale u jednom ovako malom mestu. Meni jedino ostaje da zahvalim svima koji su sinoć bili sa nama i da publici obećam da će u našoj ustanovi i ubuduće biti ovakvih predstava sa našim najpoznatijim glumcima, zaključila je direktorka KTC-a.


Konjević: Svako da odgovora za ono što je radio\nKonjević je rekao da državni organi treba da postupaju u skladu sa zakonom, bez obzira o kome se radi\n13.03.2014. 13:58h Ažurirano: 13.03.2014. 13:58h\nMinistar unutrašnjih poslova, Raško Konjević kazao je da u slučaju Košljun ne treba donositi presude prije nego što to urade nadležni organi, navodeći da svako treba da odgovara za ono što je radio.\nOn je danas u Vladi, odgovarajući na pitanje novinara u vezi privođenja predsjednika opštine Budva Lazara Rađenovića i Vladinog savjetnika za investicije i strana ulaganja Aleksandra Tičića, rekao da državni organi treba da postupaju u skladu sa zakonom, bez obzira o kome se radi.\nUpitan da li može saopštiti više detalja u vezi sa tim slučajem, on je kazao da je tu vrstu pitanja bolje postaviti specijalnom tužiocu za borbu protiv kriminala i korupocije.\n"MUP, odnosno Uprava policije, postupala je po nalazima specijalnog tužioca, i u svim takvim i sličnim obavezama će Ministarstvo tako postupati, jer je to zakonska obaveza. U vezi sa detaljima o ovom slučaju morate sačekati obavještenje specijalnog tužioca, nije na ministru unutrašnjih poslova da o detaljima na bilo koji način o tome govori", rekao je Konjević.\nOn smatra da će, kada se stvore pretpostavke da to može biti urađeno, javnost obavijestiti specijalni tužilac.\nUpitan da li se mogu očekivati slična hapšenja, odnosno na istom, ili na nivou države, Konjević je rekao da ne treba bilo koje sluačajeve posmatrati u bilo kakvim geografskim odrednicama.\nOn je rekao da rad državnih organa treba posmatrati tako da su oni zaduženi da kontrolišu kvalitetno sprovođenje određenih zakona i postupanja, bez obzira o kom gradu se radi,” i da li neko pokriva ovu ili onu funkciju”.\n"Jednaka je obaveza svih-države da obezbijedi jednakost pred zakonom, a nas koji se bavimo javnim funkcijama da te zakone poštujemo", dodao je Konjević.\nOn je kazao da je siguran da će u narednom periodu aktivnosti državnih organa biti da striktno kontrolišu primjene zakona i korištenje javnih ovlašćenja.\n“Kao što je takođe važno, ne samo u ovom, već u svakom sličnom slučaju, na nivou principa, ne dozvoliti da bez obzira na postupanje određenih državnih organa, u ovom slučaju tužilaštva i MUP-a, da ne upadnemo u drugu vrstu greške - da kroz postupanje ovih organa, i prisutnosti tih informacija u medijima donosimo konačne odluke i presude prije nego što to urade grane vlasti koje su za to opredijeljene”, kazao je on.\nKonjević je ukazao da tužilaštvo ima određenu sumnju i da je obezbijedilo određen nivo dokaza u saradnji sa policijom.\n"Ali, vrlo je važno da sada svi budemo korektni, u onom što su naše zakonske obaveze, i sa druge strane poštovanje svake vrste presumpcije nevinosti. A neka svako odgovara za ono što je radio i neka svaki državni organ postupa u skladu sa zakonom, bez obzira o kome se radi”, rekao je on.\nUpitan da li je danas na Vladi razgovarano o provođenju Tičića, Konjević je odgovorio da nije.\nSpecijalna tužiteljka za organizovani kriminal Đurđina Nina Ivanović odredila je zadržavanje od 48 sati Rađenoviću i Tičiću zbog sumnje da su zloupotrijebili službeni položaj i oštetili Opštinu Budva za oko dva miliona eura.\nJelica PetričevićVido RađenovićAleksandar TičićLazar Rađenovićafera KošljunRaško Konjević\n20:29 h\t415\t12\n05.08. 09:31 h\t217\t7138\n05.08. 20:29 h\t415\t6930\t12\n05.08. 12:11 h\t5115\n05.08. 16:54 h\t4229\n05.08. 15:49 h\t3574\n05.08. 09:31 h\t17\t217\n05.08. 20:29 h\t415\t12


Vesti online / Vesti / Srbija / Po Tomi iz svih oružja\nKoliko je borba za fotelje prljava i perfidna najviše je osetio lider SNS-a Tomislav Nikolić, koji je pred kamerama morao da maše diplomom menadžera stečenom na novosadskom Univerzitetu da bi se odbranio od medijske hajke u kojoj je optužen da nije završio fakultet.\nOva epizoda samo je nastavak u nizu prljavština plasiranih na male ekrane i druga javna glasila tokom izborne kampanje. Građani su, već danima u sred omiljenih emisija, bombardovani spotom "Nekad i sad" u kojima Nikolić govori protiv, a potom - za Srbiju u EU.\nU drugom spotu demokrate podsećaju na njegove dane štrajka glađu prilikom zahteva za raspisivanje izbora, gde je Nikolić prikazan kako prima infuziju, uz komentar "da se radi o čoveku koji je spreman na sve kako bi došao do vlasti".\nSrpska napredna stranka pokazala je novinarima fakultetske diplome lidera SNS Tomislava Nikolića, a fotografije dokumenata su se pojavile i na internetu. Naprednjaci su najavili i da će narednih dana "pokrenuti privatno-krivičnu i civilnu tužbu za uvredu časti i ugleda" protiv narodne poslanice LSV Aleksandre Jerkov i svih medijskih kuća koje su prenele vest da lider SNS nema završen fakultet. Tužbenim zahtevom tražiće se iznos od dva miliona dinara, a kada bude, presuđeno novac će, kako je napomenuto, biti upućen za pomoć žrtvama zemljotresa u Kraljevu.\nVeć u sledećem uz predsednika SNS-a su lideri Nove Srbije Velimir Ilić i Pokret snaga Srbije Bogoljub Karić, kao i podsećanje protivnika da je zbog afera u zatvoru više Ilićevih saradnika, dok je Karić izbegao ruku srpske pravde bekstvom u inostranstvo.\nU predizbornu hajku na Nikolića uključila se i republička javna tužiteljka Zagorka Dolovac, optužujući lidera SNS-a da najavom eventualnog ukidanja pritvora Kariću utiče na Sud i krši Ustav Srbije.\nNaprednjaci nisu ostali dužni glavnim oponentima iz žuto-plavog tabora, pa su građane u spotu podsetili na slavlje lidera DS-a Borisa Tadića sa saradnicima i koalicionim partnerima posle pobede 2008. rečenicom: "Oni dobro žive, a vi"?\nKao aluzija na Tadićeve česte obilaske štala, pojavila se na internetu igrica u kojoj lideru DS-a treba pomoći da - pomuze krave.\nIako su spotovi glavno oružje kampanje, ne izostaje ni prepucavanje plakatima kojima je oblepljena Srbija, ali ti pamfleti su u ovoj predizbornoj utakmici poprimili perfidne obrise dezavuisanja protivnika. Prestonica je puna plakata s biznismenom Miroslavom Miškovićem, Draganom Đilasom i Mlađanom Dinkićem i potpisom "kumovi", a slike su dopunjene video klipovima na Ju tjubu da je glas za Đilasa - glas za Dinkića.\nKao odgovor je usledio kontraplakat sa slikom Tomislava Nikolića i Muamera Zukorlića i pitanjem: "Je l' ovo novi kum?", dok se na svakom ćošku može videti i slika Borisa Tadića i potpis: "Sedi, jedan".\nTakođe, stanari nekih delova Beograda juče su ispred vrata stana pronašli letak kojim se tvrdi da je nekadašnji reprezentativac u vaterpolu, predsednik gradskog odbora DS-a Aleksandar Šapić zahvaljujući Draganu Đilasu i Borisu Tadiću zagradio kompletnu ulicu Laze Lazarevića na Dedinju - kako bi proširio dvorište ispred svoje kuće.\nLider Ujedinjenih regiona Srbije Mlađan Dinkić "dobio" je i portal suđenjedinkicu.com\n- istina ispred politike, na kojem građani pozivaju da na netu dopunjavaju optužnicu protiv njega i sude mu. Sajt su iskoristile Dinkićeve pristalice i iznele "sve zasluge" ovog političara od 2000. godine do danas.\nČanku zabranili spot\nLiga socijaldemokrata Vojvodine Nenada Čanka je spotovima prešla crvenu liniju dozvoljenog, pa je Radio-difuzni savet zabranio emitovanje njihovog prvog spota kojim skreću pažnju na prodaju Naftne industrije Srbije u bescenje i zahteva obeštećenje građana Vojvodine. Sledeći u kojem se Čanak pojavljuje sa sinom bio je povod za RRA da upozori na zloupotrebu dece u predizborne svrhe, ali je ovo telo odbacilo prigovore da Čanak svirkom na tamburici pesme "Mlada Vojvođanka" poziva na rat.\nVlast kontroliše medije\nDa je šapu na većinu srpskih medija stavila Demokratska stranka pokazao je Izveštaj o pritiscima i kontroli medija u Srbiji, Saveta za borbu protiv korupcije, odnosno poslednja opsežna analiza pokojne predsednice tog tela Verice Barać, koju su "Vesti" ranije objavile. Udruženje novinara Srbije, 27. marta, zatražilo je da Vlada razmotri pomenuti dokument u kojem između ostalog nedvosmisleno piše da se na medije vrši snažan politički pritisak i da je nad njima uspostavljena potpuna kontrola. Ipak, kabinet premijera Mirka Cvetkovića taj zahtev i dalje ignoriše.\nI radikali optužuju\nTomislav Nikolić osim od glavnih oponenata trpi i udar s desnice od bivših partijskih drugova radikala. Oni lidera SNS-a ne samo da optužuju za izdaju političkih ideja, već se ovih dana iz SRS-a čulo da je stranačko sedište SNS-a smestio u prostor koji mu je dao biznismen Dušan Stupar, uhapšen prethodnih dana zbog privatizacije pančevačke Azotare.\nAtentat na Femana zbog politike?\nDa je bitka za vlast ušla u fazu "na život i smrt", osvedočilo je prema tvrdnjama SNS-a podmetanje eksplozivne naprave pod automobil marke mercedes njihovog koalicionog partnera, lidera Pokreta za privredni preporod Srbije, Miodraga Nikolića Femana. Za taj napad naprednjaci kažu da predstavlja "klasičan atentat, sakriven od javnosti", jer su "kontrolori" srpskih medija zabranili objavljivanje te vesti.\nOvaj privrednik je zatražio pomoć šefa delegacije EU u Srbiji, Vensana Dežera i zaštitu srpske policije, a ozbiljno sumnja da je reč o političkom obračunu i zastrašivanju.\n- Čuo sam od upućenih da je reč o specijalnoj napravi koja se prikači kao magnet za deo auta i razvija izuzetno visoku temperaturu, a dokaz za to je što su prilikom paljenja gotovo istopljena krila, hauba i kompletna limarija oko motora na autu, dok je netaknut ostao pun rezervoar goriva - kaže Feman za "Vesti"i objašnjava da vreme eksplozije može da se čipuje, pa je nesreća mogla da se desi i pri vožnji.\nOn je istakao da se nikome nije zamerio ni kao uspešan biznismen koji 80 odsto proizvodnje izvozi, a ni privatno, jer je porodičan čovek.\nSumnja da je reč o zastrašivanju kojem je pribegao neko iz vlasti, jer ih on u predizbornoj kampanji žestoko i argumentovano kritikuje zbog korupcije, afera i, kako navodi, genocida nad srpskom privredom zbog kojih su bez posla ostavili 1,1 milion radnika.\nPetak 27.04.2012. 13:24\novde definitivno niko nije normalan,ovo ludilo treba spreciti,kako,nove politicke snage.Ne zaboravite-ako sada damo glas nekome od ovih ludaka to je isto ko da piromana pitate zasto je palio a prethodno ste mu dali kanister benzina i sibicu,zivi bili pa videli.\nPetak 27.04.2012. 14:48\nTa prica o Djilasu i Dverima ne pije vodu,smislite vec jednom nesto drugo.U ostalom ko je ko vedece se nas Djurdjevdan a bogami i posle njega.ZA ZIVOT SRBIJE!DVERI DO POBEDE uz vas je sva slobodna Srbija!\nPetak 27.04.2012. 14:56\nCilj ovakvih tekstova je da se Toma predstavi kao zrtva,cinjenica jeste da zuti igraju prljavo,ali zasto radio Fokus i njihova perjanica novinar Djukanovic koji su pod kontrolom Naprednjaka vec mesecima nemilosrdno pljuju pod Dverima,bez mogucnosti da se cuje i druga stran?!Oni su i izmislili tu laz o Djilasu kao sponzoru Dveri,a jedino su Dveri se javno obavezale da nece sa njima praviti koaliciju!Zasto nisu to i naprednjaci potpisali?Za pametnog da sabere 2 i 2 nije tesko.


Energyobserver - REGION / „SUZA EVROPE“ OČIŠĆENA OD OTPADA\nREGION / „SUZA EVROPE“ OČIŠĆENA OD OTPADA\nUklonjen je otpad iz reke Tare na području kolašinske opštine, u sklopu akcije koju je organizovalo Ministarstvo poljoprivrede i ruralnog razvoja. Ministarstvo je, kako je saopšteno, nastavilo s akcijom čišćenja vodotoka od raznih vrsta otpada koji na obale i u korita reka bacaju nesavesni pojedinci.\nNakon uspešno završene akcije čišćenja reke Tare sa Rudnicom u Mojkovcu i akcije na Limu u Bijelom Polju, za vikend je realizovana akcija čišćenja reke Tare na području opštine Kolašin.\nTaru su čistili predstavnici Ministarstva poljoprivrede i ruralnog razvoja u saradnji sa Opštinom Kolašin, Savezom sportsko-ribolovnih organizacija Crne Gore i NVO „Green Home“. Cilj je, kako navode, ne samo da se ukloni otpad iz reka i urede obale, već da se aktivnostima na terenu podstakne i promoviše odgovorno ponašanje prema životnoj sredini.\nPredsednik Opštine Kolašin Milosav Bulatović rekao je da je taj grad prepoznatljiv turistički centar Crne Gore, ali da mora biti prepoznat i kao vredan ekološki centar u našoj zemlji.\n„Verujemo da će turizam i ekologija biti razlozi da se dolazi u Kolašin. U svim tim planovima, naš veliki oslonac je i reka Tara koja nas je danas okupila“, kazao je Bulatović.\nPodsećajući da je Kolašin prvi grad koji je dobio titulu „Grad na Tari“, on je istakao da lokalna samouprava čini sve da Tara suštinski bude povezana sa Kolašinom, njegovim stanovnicima, ali i posetiocima.\n„Uslov svega toga je da Tara i dalje bude – suza Kolašina, Crne Gore i Evrope. I ova akcija je deo tih nastojanja i želim da se zahvalim svim našim partnerima koji su prepoznali da je čista Tara obaveza svih nas“, poručio je Bulatović.\nGeneralni direktor Direktorata za vodoprivredu u Ministarstvu poljoprivrede i ruralnog razvoja Momčilo Blagojević je istakao da su akcije ćišćenja vodotoka značajan doprinos zaštiti, očuvanju i unapređenju životne sredine i podizanju svesti svih društvenih subjekata i pojedinaca.\nPosebno je zadovoljan zbog toga što se ove aktivnosti sprovode zajednički sa opštinama i civilnim sektorom i građanima, što predstavlja posebnu poruku i potvrdu da je očuvanje životne sredine obaveza svih nas i da jedino zajedno možemo sačuvati prirodne resurse.\n„Do sada smo realizovali tri uspešne akcije i istim intezitetom nastavljamo sa daljim aktivnostima“, kazao je Blagojević.\n„Green Home“, prema rečima direktorke Nataše Kovačević, radi na identifikaciji hidromorfoloških pritisaka na Tari, za koje će se predložiti kratkoročne i dugoročne mere lokalnim samoupravama, korisnicima i upravljačima, predstavljene u Akcionom planu za revitalizaciju vodotoka Tare.\nReč je o projektu koji je podržan od strane Ministarstva poljoprivrede kroz Program malih grantova, u okviru kojeg se, kao jedna od aktivnosti, sprovode i akcije čišćenja vodotoka. Sa implementacijom definisanih mera, kako je kazala, trebalo bi da se započne u martu 2020. godine.\nGreen Home projekat sprovodi zajedno sa Savezom sportsko–ribolovnih klubova Crne Gore. Predsednik Saveza Omar Bašić kazao je da u okviru projekta rade na zaštiti i unapređenju autohtonog ribljeg fonda, kroz jačanje kapaciteta korisnika ribljeg fonda na Tari, odnosno ribolovnih klubova “Tara i Morača” iz Kolašina i “Tara” iz Mojkovca. Prema rečima Bašića, značaj akcija čišćenja vodotoka je u jačanju svesti zajednice za potrebom očuvanja čistih voda i ribljeg fonda, posebno u cilju razvoja sportskog ribolova i ribolovnog turizma.\nIzvor: RTCG / ENERGETSKI PORTAL SRBIJE\n02.11.2019 · TARA / REGION


Ambasador Yildiz obećao pomoć za bolje uvjete rada Dnevnog centra - Klix.ba\nNa sastanku s ministrom Bandićem Ambasador Yildiz obećao pomoć za bolje uvjete rada Dnevnog centra\nNa sastanku s ministrom Bandićem\nAmbasador Yildiz obećao pomoć za bolje uvjete rada Dnevnog centra\n16.1.2013. u 18:20\nMinistar za rad, socijalnu politiku, raseljena lica i izbjeglice Kantona Sarajevo Muamer Bandić razgovarao je danas sa ambasadorom Republike Turske Ahmetom Yildizom o problemima u funkcioniranju Dnevnog centra za djecu koja obavljaju rad na ulicama Kantona Sarajevo.\nMinistar Bandić kazao je ambasadoru da je istekom 2012. godine rad Dnevnog centra otežan jer je tad okončana finansijska podrška pojedinih lokalnih zajednica u Kantonu, kao i nevladine organizacije "Save the Children", koja je finansirala rad Centra u prethodne tri godine.\n"Ministarstvo za rad, socijalnu politiku, raseljena lica i izbjeglice KS-a učinit će sve da osigura uvjete za nesmetan rad tog centra, ali s obzirom na to da je u Kantonu Sarajevo na snazi Odluka o privremenom finansiranju, realizacija konkretne pomoći i planova vezanih za rad Centra može se očekivati tek nakon usvajanja budžeta za 2013. godinu", pojasnio je ministar Bandić.\nNaglasio je da je dotad svaka vrsta pomoći Centru dobrodošla, a prioritet je osiguranje sredstava za nabavku hrane i odjeće za djecu koja svakodnevno borave u tom centru.\nAmbasador Yildiz kazao je da Ambasada Turske podržava projekte te vrste, te je obećao pomoć koja bi trebala osigurati bolje uvjete za rad Dnevnog centra, a sve s ciljem zaštite djece koja žive i rade na ulici.\nDogovorena je i zajednička posjeta predstavnika Ministarstva i Ambasade tom centru, saopćila je Pres-služba KS-a.\nZdravstveni problemi 6\nOpćina Centar 4\nObjavljena odluka 7


Francuzi priznali da ih koštaju sankcije Rusiji - Nova Borba\nFrancuzi priznali da ih koštaju sankcije Rusiji\nSenatori Di Borgo i Situr traže neodložno ukidanje sankcije, ili barem njihovo ublažavanje\nAutori predloga rezolucije senatske Komisije, senatori Iv Pozo di Borgo i Simon Situr, traže da se bez odlaganja ukinu sankcije protiv pojedinaca među ruskim parlamentarcima, s tim da bi to ublažavanje evropskih sankcija moralo da bude praćeno identičnim merama sa ruske strane, pre svega sanitarnim.\n- Pored toga, kao odgovor na naše sankcije, Rusija je usvojila sanitarne kontrasankcije koje pogađaju našu poljoprivredu - ističe Situr, uz podsećanje da Evropski savet treba da se krajem juna izjasni o njihovom eventualnom produženju.\n- Tražimo i preispitivanje diplomatskih i političkih sankcija, uz obnovu bilateralnih sastanaka na visokom nivou između država članica EU i Rusije - precizirao je on.\nSitur i Di Borgo kažu i da treba prevazići ukrajinsko pitanje u "osnovnom cilju, a to je, s obzirom na međunarodnu situaciju, uspostavljanje strateškog partnerstva između EU i Rusije" jer je "obnova poverenja neophodna".\nI nemački ministar spoljnih poslova Frank Valter Štajnmajer pomenuo je krajem maja mogućnost smanjenja sankcija Rusiji "korak po korak" ukoliko bude napretka u primeni mirovnih sporazuma o Ukrajini.\n- Nadam se da će do kraja juna biti napretka i onda možemo da vidimo da li možemo da smanjimo sankcije korak po korak ili ostajemo na merama koje sada imamo - kazao je Štajnmajer novinarima tokom posete estonskoj prestonici Talinu 27. maja, a preneo AFP.


Suđenje optuženima za ubistvo Slavka Ćuruvije nastavljeno je danas u Specijalnom sudu svedočenjem istoričarke Branke Prpe i bivšeg načelnika Centra resora Državne bezbednosti Beograda Momira Radosavljevića.\nBranka Prpa je drugog dana svedočenja navela da je na sastanku sa zvaničnicima Stejt departmenta bilo razgovora o tome kako Ćuruvija predviđa situaciju u Srbiji i pitali su ga šta misli da SAD treba urade da Milošević ode i on im je tada rekao da podignu Hašku optužnicu.\n“To je bila rečenica za koju je Milošević saznao i mislim da ga je ta rečenica u suštini koštala života”, rekla je Prpa.\nBivši načelnik Centra RDB Beograda Momir Radosavljević rekao je da ostaje pri svom pređašnjem iskazu od 15. marta 2007. godine, ali je naveo da sada ima 76 godina i da se mnogih stvari ne seća.\nOn je na većinu pitanja sudskog veća, tužioca, branilaca i okrivljenih odgovarao sa “ne znam”, “nisam siguran”, “ne sećam se stvarno”, “možda” i “verovatno”.\nRadosavljević je podvukao da je smenjen u noći između 5. i 6. aprila 1999., kada ga je tadašnji zamenik načelnika RDB-a Nikola Ćurčić pozvao da dođe i u prisustvu Milana Radonjića i Franka Simatovića, koji je, kako je naveo, izašao pre nego što su mu saopštili odluku, kratko rekao da je “rukovodstvo službe odlučilo da na njegovo mesto dođe mlađa i dinamičnija osoba”.\nOn je dodao da je na njegovo mesto došao Milan Radonjić, kao i da se nije protivio odluci i da nakon smene nikakve kontakte ni sa kim iz službe DB-a nije imao.\nSaslušanje drugog svedoka, nekadašnjeg pripadnika DB-a Stevana Baste odloženo je za 5. oktobar u 14.30 sati, kada će se i nastaviti glavni pretres tog suđenja.\nPrpa: Slavko je Miru Marković smatrao manipulativnom osobom\nU nastavku svedočenja na suđenju optuženima za ubistvo Slavka Ćuruvije u Specijalnom sudu, istoričarka Branka Prpa rekla je da je Ćuruvija Miru Marković smatrao manipulativnom osobom koja je sebe pokušavala da predstavi “kao nešto malo više od domaćice”.\n“On je posle i sam priznao da nikad ništa bitno od nje nije saznao, jer se radi o izuzetno manipulativnoj osobi, koja je u kontaktu sa drugima prikrivala sebe kao centra političke moći koju ima preko muža i uglavnom je sebe pokušavala da predstavi kao nešto malo više od domaćice”, rekla je Prpa odgovarajući na pitanja suda.\nOna je objasnila da je Ćuruvija uspostavio kontakt sa Markovićevom i više puta od 1996. bio kod nje iako, kako je navela, Markovićeva nije bila raspoložena da ga često viđa.\nPrema rečima Prpe, to nisu bili prijateljski, već provokativni razgovori.\n“Za njega je bilo jasno da nije pristalica Milosevićevog režima, to su bili razgovori na tankom ledu sve vreme. Ja bih pitala Slavka šta si saznao – ništa. Imala je ceger kraj sebe i pričala mi kako je bilo na pijaci”, ispričala je Prpa i dodala da je to “u suštini, bila besmislena komunikacija”.\nPrpa je takođe ukazala na Ćuruvijine kontakte sa generalnom Momčilom Perišićem.\nČesto je, kako je navela, bio sa njim u kontaktu od 1997, kako jača njegova pozicija kao vlasnika uspešnog medija.\n“Kontakti se intenziviraju i jednom kad je bio pozvan u kabinet generala, gde ga je Perišić pitao “da li bi Telegraf podržao nas, ako bismo izveli državni udar”, a on (Ćuruvija) je rekao naravno, izvolite”, ispričala je Prpa.\nKad je došao kući, rekao je da je to čudna izjava, jer je pored njega sedeo šef KOS-a, napomenula je Ćuruvijina nevenčana udovica.\n“Najblaže rečeno, to je neoprezno i onda smo nas dvoje analizirali šta to znači, da li je to ozbiljna namera, manipulativna radnja, šta?… Ti razgovori sa Perišićem bili su česti, on bi ga pozvao telefonom, pa bi se videli i na Kopaoniku… Slavko ga je pitao, generale šta je s tim državnim udarom, hoće li ga biti?”, ispričala je ona.\nNa taj način se, kako je rekla, stvorilo jedno čudno savezništvo za takav projekat gde Slavko nije bio ozbiljan saveznik, ali je bio informisan o takvom projektu Perišića.\nPrpa je, takođe, ispričala da Ćuruvija nikom nije verovao, ni Perišiću, jer je, kako je navela, smatrao da se u politici teško može očekivati vernost bilo koga, kao i bezrezervna pripadnost.\n“Slavko je umereno verovao generalu Perišiću, a ta vrsta izjave o namerama Perišića bila je predmet šale među nama (o državnom udaru). Ne isključujem vojsku, kada kažem da ga je ubila država, ceduljica imena i prezimena ljudi iz KOS-a, koja je upućivala da su oni učesnici ili saučesnici u ubistvu, u zemlji je bilo vanredno stanje, civilna i vojna vlast radile zajedno, Perišić je smenjen i 30 generala smenjeno u aprilu 1999, tako da je vojni establišment bio upoznat”, ispričala je Prpa.\nSuđenje se nastavlja svedočenjem bivših načelnika DB-a.\nA. Rugova ne očekuje spektakularna hapšenja na Kosovu tokom noći


U kojoj fazi je realizacija ugovora o izgradnji autoputa Banjaluka – Prijedor i kada se očekuje početak izgradnje?\n„U kojoj fazi je realizacija ugovora o izgradnji autoputa Banjaluka – Prijedor i kada se očekuje početak izgradnje?“\nKoncesionar aktivno radi na realizaciji i ispunjavanju obaveza iz ovog ugovora. Trenutno se radi Idejni projekat koji predstavlja jedan od najbitnijih koraka u realizaciji ispunjavanja zakonskih procedura u cilju prikupljanja saglasnosti, dozvola i rješavanja imovinsko pravnih poslova. Takođe, od strane koncesionara podnijeta je inicijativa Ministarstvu za prostorno uređenje, građevinarstvo i ekologiju Republike Srpske za donošenje Odluke o izradi Plana parcelacije za izgradnju autoputa Banjaluka – Prijedor, čije usvajanje je preduslov za rješavanje imovinsko pravnih poslova.\nRok početka izgradnje je dvije godine od dana potpisivanja ugovora, a trenutno su u toku aktivnosti na ispunjavanju obaveza definisanih u ugovoru da bi se ostvarili svi preduslovu za početak izgradnje.


Sud odlučio – Matično preduzeće Elektroprivrede RS nezakonito skriva podatke o poslovanju – ASinfo Portal\n28.02.2020. / 14:27\nBANJALUKA – Transparency International BiH (TI BIH) dobio je sudski spor protiv Elektroprivrede Republike Srpske (ERS) koja već osam mjeseci odbija da dostavi javnosti podatke o poslovanju ovog javnog preduzeća.\n“Ove informacije koje su pod kontrolom javnog organa predstavljaju javno dobro i javni pristup ovim informacijama promoviše veću transparentnost i odgovornost Elektroprivrede RS koja ima obavezu da objavi zahtijevane informacije”, navodi se u obrazloženju presude.\nRevizori su ipak u dva navrata pronalazili veće gubitke od iskazanih u finansijskom izvještaju pa je tako 2015. utvrđen gubitak od 159 miliona, a godinu dana kasnije 70 miliona maraka. Iz uprave ERS-a tvrde da se stanje stabilizuje i da je preduzeće 2018. godine imalo dobit od 16,5 miliona maraka, a revizorski izvještaj za taj period još nije dostupan javnosti.\nTagovi: elektroprivreda rspresudasud bihtransparensi internesnel bih


BiH šampion po broju kokoški – Informer\nBiH šampion po broju kokoški\nBiH je u upoređenju sa bivšim jugoslovenskim republikama zemlja sa najvećim brojem kokošaka, Srbija ima najviše svinja, Slovenija goveda a Makedonija ima najviše konja, ovaca i koza po stanovniku.\nU BiH je registrovano 5.678 kokošaka na hiljadu stanovnika, u Srbiji 490 svinja, a u Sloveniji 230 goveda na 1.000 stanovnika, objavili su skopski mediji pozivajući se na stručni portal “Makroekonomija“.\nMakedonija ima 16 konja na 1.000 stanovnika i sa ovim brojem je ispred svih drugih bivših jugoslovenskih republika, Slovenija je na drugom mjestu sa 10 konja, navodi se u istraživanju portala koje se zasniva na podacima nacionalnih statistika.\nMakedonija ima i najviše ovaca i to 386 na 1.000 stanovnika, Crna Gora ima 317 ovaca, BiH 272, Srbija 207, a Hrvatska 149 ovaca na 1.000 stanovnika.\nMakedonija je ubjedljivo prva i po broju koza jer na hiljadu stanovnika ima 65, dok je na drugom mjestu Crna Gora sa 27 koza na 1.000 stanovnika.\nU Makedoniji je registrovano jedva 680 kokošaka na hiljadu stanovnika.\nNa kvadratnom kilometru najveći broj goveda ima Slovenija 23,3, Srbija ima najviše svinja – 45, a Makedonija 30,9 ovaca i 5,2 koze.\nSlovenci spajaju aviokompanije bivše SFRJ\nZukan Helez: Pravo na ratnu vojnu invalidninu izgubilo više od 3.000 lažnih korisnika


DIREKTORKA TEHNIČKE ŠKOLE U PANČEVU STRPALA MILIONE U DŽEP: Drugarica Marinike Tepić pod istragom! - Dunav Televizija Dunav Televizija\nNaslovna Vojvodina Banat DIREKTORKA TEHNIČKE ŠKOLE U PANČEVU STRPALA MILIONE U DŽEP: Drugarica Marinike Tepić...\nPredsednica Đilasove stranke pomenutu uslugu naplaćivala je i od grada 20 hiljada dinara po školskoj godini ali i od sopstvene škole posebnim ugovorima. Tako je samo tokom 2018. godine sa Školskim odborom zaključila čak četiri Ugovora za izradu rasporeda časova, a po tri ugovora za 2017, 2016, 2015, 2014 što ukupno iznosi 776.000 dinara. Direktorka je takođe, kako se sumnja, potrošila enormnu svotu novca na ime troškova za sopstveno vozilo. U periodu od 2014. do 2019 godine za te potrebe iz budžeta škole plaćeno je blizu million dinara, odnosno u njenom dzepu je zavrsilo 980.000 dinara, ne računajući dnevnice. Ispada da je u tom periodu po današnjim cenama benzina, prešla čak 103.000 kilometara, ili da je na primer 456 puta putovala na relaciji Pančevo – Novi Sad – Pančevo.\nPrethodni tekstPojačan saobraćaj na prilazima većih gradova\nSledeći tekstOd saboraca do neprijatelja: Rasulo među opozicijom dovodi Zelenovića i Đilasa do debakla\nU Zrenjaninu se ograničava radno vreme ugostiteljskih objekata


Razvoj socijalnog preduzetništva - skup u Kruševcu - Internet portal Kruševac\nRazvoj socijalnog preduzetništva je tema skupa koji organizuje Udruženje građana za podršku evropskim integracijama “Evrokontakt”. Skup se odrava danas, a posvećen je analiziranju mogućnosti razvoja socijalnog preduzetništva kroz interakciju zainteresovanih strana i lokalnih samouprava.\nNa skupu će biti razmatrane i teme pregovora između Srbije i Evropske unije o članstvu. Razmatraće se stanje u oblasti socijalnog preduzetništva u Srbiji i državama – članicama Evropske unije, kao i odnosi između ove teme i pregovaračkih poglavlja i mogućnosti razvoja socijalnog preduzetništva na lokalnom nivou u Srbiji.\nRazvoj socijalnog preduzetništva – projekat\nSkup koji organizuje Udruženje građana za podršku evropskim integracijama “Evrokontakt” iz Kruševca počinje u 11,00 u prostorijama Garni hotela “Nicolo”.\nSkup se organizuje u okviru projekta “Glas zajednice u EU integracijama – Podsticaj dijaloga OCD i lokalnih vlasti oko javnih politika”, koji ima za cilj da doprinese procesu evropskih integracija osnaživanjem organizacija civilnog društva da preuzmu aktivnu ulogu u procesima donošenja politika i odlučivanja na lokalnom, regionalnom i nacionalnom nivou u Srbiji.\nProjekat realizuje konzorcijum organizacija civilnog društva koji predvodi Fondacija “Trag” iz Beograda. Saradnja je ostvarena sa Nacionalnom koalicijom za decentralizaciju, Medija i reform centrom Niš, Forumom civilne akcije “Forca” iz Požege, Centrom za razvoj civilnog društva iz Zrenjanina, Edukativnim centrom iz Kruševca, Timočkim omladinskim centrom iz Zaječara, “Proaktivom” iz Niša i UG “Evrokontakt” iz Kruševca.\n← Konkurs za direktora Kruševačkog pozorišta\n“Detektiv u muzeju” danas na programu →


Foto: Velibor Tripić | Beskućnici dobijaju dnevni centar\nNemanja Vukojević 21.06.2019 09:20\nMiroslav Subašić, predsjednik Udruženja "Mozaik prijateljstva", kaže da je osnovni cilj ovog dnevnog centra da se ljudi koji dolaze zadrže u njemu i sklone sa ulice.\n"Ko god je otišao na ulicu, on je već ušao u svijet droge, alkohola i drugih poroka i mi želimo da sklonimo što više tih ljudi i pokušamo da ih odvratimo od toga", kazao je Subašić.\n"Svjestan sam koliko žive teško i koliko se muče, posebno kada su velike hladnoće ili vrućine, jer sam i sam to proživio i nikome ne bih poželio tako nešto", rekao je Subašić.\n"Mislim da je velika potreba za grad da bude više ovakvih centara, a posebno prihvatilišta, gdje bi oni nekad mogli i prespavati, jer naše udruženje dnevno posjeti između 10 i 20 beskućnika da jedu i da se okupaju", istakao je Subašić.\n"U zimskom periodu je veći broj smještenih zbog niskih temperatura, te je tada popunjenost prihvatne stanice daleko veća, a smatramo da je potrebno da postoji još neko prihvatilište", rekli su u Gerontološkom centru.


Metro na reč - Redakcijski komentar - Dnevni list Danas\nPočetna » Dijalog » Redakcijski komentar » Metro na reč\nPredlog zakona o metrou i gradskoj železnici u Beogradu Vlada Srbije usvojila je po hitnom postupku nakon čega je taj dokument poslat na usvajanje u Narodnu skupštinu.\n1Piše: Redakcijski komentar 04. maja 2021. 14.00 Izmenjeno: 14.01\nStručna javnost tvrdi da su hitnim usvajanjem tog zakonskog predloga koji ne predviđa potrebu za raspisivanjem javnih nabavki za poslove u vezi s izgradnjom metroa prekršeni propisi u Srbiji.\nDrugim rečima, namera vlasti je da se donese „leks specijalis“ koji bi omogućio da se izvođač radova i snabdevač opremom za metro izabere bez obaveznog tenderskog postupka.\nEksperti ističu da zakon koji treba da usvoje poslanici u Skupštini služi kako bi se pravno pokrili dogovori koji su već napravljeni sa firmama iz Francuske vezano za nabavku opreme i Kine vezano za izgradnju metroa u Beogradu.\nEpilog je da će se metro i gradska železnica u Beogradu graditi „direktnom pogodbom“ sa izvođačem bez tenderske procedure, što će povećati cenu koštanja tog posla koja će iznositi oko šest milijardi evra.\nIako cena nije glavno merilo kvaliteta i sigurnosti posla kada je reč o izgradnji metroa, za koji je potrebna sofisticirana tehnika i oprema, s druge strane „direktna pogodba“ nije garant da je izabran izvođač posla kao i snabdevač opremom koji je najbolji za izvođenje tog posla, niti da će on biti urađen kvalitetno i sigurno.\nUpravo je tenderska procedura garant da posao bude obavljen valjano ali istovremeno po najpovoljnijim uslovima, što je segment o kome takođe treba voditi računa, naročito u zemljama bez moćnih budžeta, a upravo takva situacija je sa onim kojim raspolaže Srbija.\nZemlja je već dosta zadužena i svaki novi uzeti kredit predstavlja namet koji će morati da vraćaju građani Srbije iz svojih džepova.\nDosadašnja praksa vlasti u Srbiji da finansira izgradnju infrastrukture, a tako će izvesno biti i i sa metroom u Beogradu, uzimanjem stranih kredita i sklapanjem „direktnih pogodbi“ pokazuje da našu zemlju ti poslovi koštaju znatno skuplje a ništa kvalitetnije nego što bi to bio slučaj da se raspisuju tenderi.\nIako činjenice pokazuju da bi sa takvim rasipanjem novca trebalo prekinuti, vlada i dalje insistira na modelu koji bespotrebno prazni budžet i onemogućava da sredstva budu racionalno iskorišćena za druge potrebe.\nBG metro, Redakcijski komentar\nKakav je interes npr. nekog iz Surdulice da Beograd ima metro, a da to cela zemlja otplaćuje??? Jedino što će član partije i bratije i iz Surdulice da dobije deo kolačića!!! Građani Surdulice od tog „posla“ nemaju nikakvu korist, ali će imati ozbiljnu štetu – i oni će da plaćaju enorme cene kredita za metro u BG!!! I naravno, nestaće im signal kablovske kada se „nekom“ ne svidi neka emisija na nekom TV kanalu!!


Narodna banka Srbije povećala je u oktobru projekciju rasta BDP za ovu godinu sa minus 1,5 odsto na minus jedan odsto, a predviđa i da će naša privreda ostvariti rast od šest odsto u 2021, izjavila je guverner NBS Jorgovanka Tabaković.\n“Više projekcija BDP za ovu godinu u odnosu na avgust rezultat je bržeg od tada očekivanog oporavka investicija, koje su u prethodne dve godine opredelili oko 80 odsto rasta Srbije”, rekla je Tabaković na 20. Beogradskom ekonomskom forumu.\n“Tu država daje ogroman doprinos jer su kapitalni izdaci države suprotno inicijalnim procenama nakon izbijanja panademije u devet meseci bili veći za 14,6 odsto u odnosu na isti period prošle godine, u kojoj su takođe bili visoki”, navela je Tabaković.\nDržava, dodaje, realizuje ne samo investicije koje su planirane pre pandemije, već i dodatne.\nDa su merama, koje je država donela kao odgovor na krizu, postignuti ciljevi, potvrđuje, kaže Tabaković, i podatak da je formalna zaposlenost od februara do septembra povećana za 44.000 građana.\nDodaje da je celokupno povećanje ostvareno u privatnom sektoru, a pre svega u prerađivačkoj industriji.


Sokoli ciljaju novu pobjedu: Sve zavisi od nas, motivisani smo i bićemo spremni - CG Sport\nSokoli ciljaju novu pobjedu: Sve zavisi od nas, motivisani smo i bićemo spremni\n12/10/2020 - by Mario Andrijašević\nSokoli imaju tri pobjede, naredni protivnik jednu manje. Ipak, prethodni duel ove dvije selekcije pokazao je da Luksemburg nije nimalo naivna ekipa.\n“Utakmica je jako važna i kada bismo stigli do tri boda, završili bismo veliki dio posla. Moraćemo da se adaptiramo na protivnika, na teren, na situaciju… Sve dok se sve ne završi matematički, nema igranja pokera sa situacijom na tabeli”, rekao je selektor Faruk Hadžibegić na današnjoj pres konferenciji.\n“Uzeli smo tri boda. Zbog čega, kako i na koji način, sve to je u redu. Ta utakmica je prošlost i samo možemo da izvučemo pouke iz nje. I ranije smo govorili da smo svjesni da nismo tada bili na nivou i da smo imali puno sreće, ali imamo tri boda više i to sada moramo da štitimo kao da je zlato. Pravimo temelje sjutrašnjih boljih rezultata, grupa se širi, a stariji igrači poput Jovetića, Savića i Vukčević na pravi način prenose iskustvo na mlađe. Pravimo dobru atmosferu u svlačionici, a dobri rezultati samo dodaju još bolji ambijent”, dodao je selektor Sokola, koji će ovog puta na raspolaganju imati Savića i Jovetića.\n“Dosta smo plakali kad ih nije bilo. Presrećan sam što su tu i evidentno je da sa njima dvojicom i ostali podižu svoju igru, tako da je sve to pozitivno”.\n“Nažalost, nemamo dvojicu igrača zbog kartona, ali to je sastavni dio igre. Jedna je utakmica, ima nas dovoljno, pa ćemo da vidimo… Nemamo vremena da pričamo oko toga ko nedostaje”, poručio je iskusni stručnjak.\n“Samo da mi budemo onakvi kakvi možemo… Luksemburg ima dobar tim, radi se o iskusnoj ekipi, igračima koji igraju Ligu šampiona, ima strance sa svih strana, tako da ne smijemo da upadnemo u njihovu zamku. Ne prihvataju da su favoriti, ali su dobra ekipa i njihov cilj je da idu u Ligu B, baš kao što je i naš. Ne treba ništa najavljivati, već da odradimo posao ozbiljno kao i do sada. Imamo devet bodova, vjerujemo u sebe i najbolji Sokoli su tu”, poručio je Hadžibegić, koji još ne razmišlja o eventualnom ulasku u Ligu B.\n“Najbitnija utakmica do sada u rezultatskom smislu. Ekipu vidim veoma dobro, motivisani smo i sigurno spremni da odigramo taj meč u kojem želimo pozitivan rezultat”, kazao je štoper madridskog Atletica.\n“Uvijek kažem da sreća treba da se zasluži, a sigurno smo je negdje zaslužili, pogotovo odnosom koji imamo prema ovom dresu, odnosom na treningu, pristupu svakoj utakmici… U jednom trenutku bili su nadmoćniji od nas, ali znali smo da se povučemo, da stanemo na loptu u trenucima kada se osjetio fizički pad. Uz to, tada smo došli na okupljanje iz različitih uslova. Prvi ja koji nisam prošao pripreme sa klubom, nego sam se direktno priključio reprezentaciji. Nesmo svi bili na potrebnom fizičkom nivou, ali sada to izgleda puno bolje. Skoro svi igrači su u takmičarskom ritmu, iza sebe imamo više treninga i odigranih minuta i očekujem drugačiju utakmicu u odnosu na onu u Luksemburgu”, rekao je Savić, koji je propustio prethodne dvije utakmice reprezentacije, protiv Letonije i Azerbejdžana.\n“Lakše mi je biti na terenu nego na tribinama. Što se kaže, propatim svih 90 minuta kada sam van terena. Zadovoljan sam što sam ponovo sa ekipom”, rekao je Savić.\n“U fudbalu ništa nije nerealno. Idemo redom, utakmicu po utakmicu, nećemo pričati unaprijed, već kao i do sada, ulaziti u svaki duel sa pobjedničkim ambicijama”, ocijenio je defanzivac Crne Gore.\nShare the post "Sokoli ciljaju novu pobjedu: Sve zavisi od nas, motivisani smo i bićemo spremni"\nTaggedfaruk hadžibegićliga nacijastefan savic\nPrethodni članak Danilovgrad domaćin Memorijalnog turnira Ljubo Jovanović\nNaredni članak Mornar razbio i drugog hrvatskog predstavnika pred duele sa Brescijom i Zvezdom


03-12-2020 19:12 Izdvojeno Srbija Ekonomija Video\n- Do septembra je budžetski deficit bio 4.2 milijarde evra, do kraja godine napraviće se još milijarda - tvrdi ekonomista Branko Dragaš dodajući da je Srbija bankrotirala ali da niko ne obaveštava građane o tome.\nOn je rekao da Srbija u 2021. ulazi sa manjgom koji će biti oko 5,5 milijardi evra, da u narednoj godini treba da prispe 7 milijardi kredita koja Srbija treba da vraća i 1.2 milijarde kamata.\nOn je objasnio da režim Aleksandra Vučića jedino zaduživanjem uspeva da održava sistem i da bez toga ne bi mogle da se isplaćuju plate i penzije. Prema Dragaševim procenama spoljni dug Srbije do kraja godine biće oko 35 milijardi evra. Podsećamo pre dolaska Vučića na vlast taj dug iznosio je 14 milijardi evra.\nDragaš je rekao da je posebno tragično da se u ovom stanju javnih finansija režim razbacuje parama finansirajući svoje medije i firme stotinama miliona evra.\n- Budžet se puni zaduživanjem i otimačinom od građana i privrede – rekao je on.


Pohvale za radnike JKP-a – GM Press\nU poslednje vreme teritorija opštine Gornji Milanovac je na zavidnom nivou kada je u pitanju higijena koju održavaju radnici Javnog komunalnog preduzeća. U tom stavu su jedinstveni i građani i posetioci našeg grada.\nDirektor JKP-a Ivan Lazić rekao je za GM Press da su ljudi koji rade ovaj posao na terenu 365 dana u godini i da sebe maksimalno ulažu u izvršenje radnih zadataka.\nIako bi trebalo da je cilj svih nas, kako zaposlenih u JKP-u, tako i građana opštine Gornji Milanovac da naš grad ponovo bude ,,Beli labud na zelenom jezeru“, mnogi stanari kuća i zgrada ne samo da ne vode računa o selekciji otpada, već umnogome otežavaju posao ljudima koji rade na održavanju čistoće naše opštine.\n– Pored redovnog odvoženja smeća, komunalni sektor JKP-a organizuje prolećnu i jesenju akciju odlaganja kabastog otpada sa teritorije grada – rekao je Ivan Lazić, direktor JKP-a Gornji Milanovac i dodao da su po nalogu Opštinske uprave u prošloj godini uklonili 36 divljih deponija, odnosno 480 kubika smeća. Ovo je jako dobar rezultat kada su u pitanju količine, ali nije za ponos to što je smeće završilo u prirodi – zaključio je Lazić.\nUprkos pohvalama da je opština mnogo čistija u poslednje vreme, iz JKP-a se apeluje na građane da kućno smeće i sav drugi otpad odlažu na mesta koja su za to predviđena i na taj način pomognu radnicima u održavanju javne higijene, jer oni to kao naši sugrađani i vredni radnici zaslužuju.\nTags: ivan lazić, jkp gornji milanovac, saopstenje\nServisne informacije za petak 23. avgust 2019. godine


Pored Warhammer 2 u pripremi još jedna Total War igra - Total War: Warhammer II\nPored Warhammer 2 u pripremi još jedna Total War igra\nTotal War: Warhammer II / 06 04 2017\nCreative Assembly se i dalje drži istorijskih udžbenika\nTotal War: Warhammer II nije jedini nastavak strateškog serijala na kome je počeo rad.\nCreative Assembly je naveo da rad na Warhammer II neće uticati na njihovu glavnu seriju istorijskih strategija, navodeći da odvojene grupe u okviru studija rade na dve igre. Štaviše, uveliko je počela produkcija nove velike istorijske igre iz Total War serijala.\nPo prvi put studio ima istorijskog savetnika na projektu, a kao jedan od razloga za to navode da je sledeća istorijska Total War igra smeštena u eru koju još nisu istražili u igrama. Takođe, još manjih internih timova radi na sporednom sadržaju koji će prethoditi toj igri.\n''Istaživali smo mogućnosti povratka istorijskom sadržaju pre sledeće Total War igre, konkretno u vidu dodatnog sadržaja ili standalone ekspanzija za naše novije naslove. Veterani iz timova koji su radili na Rome II i Attila su oformili novi Total War tim koji radi na tome, a nadamo se da ćemo uskoro imati nešto da vam otkrijemo'', rekao je Michael Whalen iz Creative Assembly.\nŠto se fantazijske strane tiče, prošle sedmice je najavljen Total War: Warhammer II koji krajem godine dolazi na PC.\nTotal War: Warhammer 2 uskoro sa novom ekspanzijom Tomb Kings\nPrvih 19 minuta igre Total War Warhammer 2\nPogledajte u akciji Skavene, nedavno najavljenu četvrtu rasu u Total War: Warhammer 2


Načelnik Pomoravskog upravnog okruga, kao član delegacije koju predvodio predsednik Skupštine grada Jagodine Dragan Marković Palma posetio Egipat – Sajt pomoravskog okruga\nPočetna Aktuelnosti\tNačelnik Pomoravskog upravnog okruga, kao član delegacije koju predvodio predsednik Skupštine grada Jagodine Dragan Marković Palma posetio Egipat\nnapisao Administrator maj 9, 2019\nNačelnik Pomoravskog upravnog okruga u poseti Egiptu\nNačelnik Pomoravskog upravnog okruga kao član delegacije koju predvodi Predsednik Jedinstvene Srbije, narodni poslanik i predsednik Skupštine grada Jagodine Dragan Marković Palma doputovao je u Hurgadu. To je uzvratna poseta tom egipatskom gradu i regionu Crveno more.\nPrivredno-politička delegacija iz Srbije sastavljena je od tridesetoro uspešnih biznismena, koji će tokom svog boravka imati nekoliko sastanaka sa egipatskim kolegama, kako bi započeli saradnju na ekonomskom planu. Delegaciju je na aerodromu u Hurgadi dočekao general Ahmet Abdalah, guverner te oblasti izrazivši veliko zadovoljstvo zbog ponovnog susreta sa svojim srpskim prijateljima podsećajući da su prijateljstvo dva naroda započeli predsednici Tito i Naser pre skoro osam decenija.\nSUSRET SA TARIKOM NASEROM\nU Hurgadi je organizovan susret srpske delegacije sa gospodinom Tarikom Naserom, najmlađim bratom nekadašnjeg predsednika Egipta Gamal Abdela Nasera. Prilikom susreta najmlađi brat nekadašnjeg predsednika Egipta Abdela Nasera, Tarik Naser izjavio je da se rado seća perioda saradnje Tita i Nasera jer je Tito bio veliki vođa jugoslovenskih naroda.\nZaključak susreta je da se saradnja Egipta i Srbije podigne na mnogo viši nivo, onakav kakav je bio u vreme Tita i Nasera.\nTarik Naser živi u Kairu i u Hurgadu je došao specijalno da bi se susreo sa predsednikom Draganom Markovićem Palmom i srpskom delegacijom.\nSastanku je prisustvovao ambasador Srbije u Egiptu Jugoslav Vukadinović.\nIzvoz junećeg i telećeg mesa, malina kupina, drva i lakih aviona\nSrpska delegacija i domaćini srpskoj delegaciji, održali su sinoć u Hurgadi sastanak, na kome su kao zaključci proizašli predlozi za predstojeću sednicu Mešovitog komiteta za ekonomsku saradnju Srbije i Egipta, kojim rukovode ministri spoljnih poslova Srbije i Egipta, Ivica Dačić i Sameh Šukri.\nNa sastanku je predloženo da se što je pre moguće potpiše sporazum o izvozu junećeg i telećeg mesa, malina, kupina, drva i lakih aviona a dok se to ne desi da se izvoz realizuje preko Mađarske i Rumunije koje već imaju takve sporazume kao zemlje članice Evropske unije. Ovo bi bio važan sporazum za stočare u Srbiji, imajući u vidu da veliki broj individualnih domaćinstava ima spremne štale za uzgoj od 20 do 50 grla, traktore i priključne mašine, tako da im avans u tom smislu nije potreban, ali ono što im jeste potrebno je siguran kupac i cena, a Egipat je tržište od 100 miliona ljudi i to bi bilo veoma važno za stočare u Srbiji.\nOno što u ovom trenutku takođe Srbija može da izvozi u Egipat, pored pšenice je voće, posebno maline i kupine. Srbija je po proizvodnji malina među prve tri zemlje sveta. Ono što iz Jagodine može da se izveze u Egipat su i laki avioni koje proizvodi kompanija „Aero East Europe iz Jagodine, čiji vlasnik je deo privredne delegacije u poseti Egiptu. Vlasnik te kompanije Milorad Matić je rekao da se laki avioni koje njegova kompanija proizvodi tipa “SILA”, već izvoze za SAD i zemlje EU, te da su spremni za izvoz i u Egipat i afričko tržište. Vlasnik kompanije “JELA” iz Jagodine, Miroljub Radovanović koja se bavi proizvodnjom nameštaja je rekao da upravo iz Egipta njegova kompanija uvozi neke delove za nameštaje i da bi bilo veoma dobro kada bi Srbija potpisala sporazum sa Egiptom kao što imaju zemlje Evropske unije, čime bi se smanjili troškovi.U srpskoj privredno – političkoj delegaciji nalazi se i ambasador Srbije u Egiptu Jugoslav Vukadinović.\nSastanak između privredno – političke delegacije iz Srbije, koju predvodi Dragan Marković Palma, predsednik Jedinstvene Srbije, narodni poslanik i predsednik Skupštine Grada Jagodina, i brojnih privrednika iz Egipta koje je predvodio guverner regije Crvenog mora, general Ahmed Abdalah.\nNa sastanku je dogovoreno da se u narednom periodu pojača privredna saradnja dve države, da se oktobar mesec proglasi mesecom srpske kulture u regiji Crvenog mora, da 30 lekara iz Egipta u junu mesecu poseti Srbiju, kao i da vlasnici hotela koji grade u ovoj regiji nabavljaju nameštaj od kompanije Jela iz Jagodine i da kupe avione za poletanje i sletanje po vodi od kompanije Aero East iz Jagodine.\nDomaćini su pokazali veliku zainteresovanost za proizvode koje su nudili članovi srpske delegacije, naročito za nameštaj za opremanje hotela i za lake civilne avione za sletanje na vodu koji se proizvode u Jagodini. U međusobnim kontaktima privrednici su već dogovorili posetu egipatskih biznismena Srbiji i sklapanje prvih poslova.\nNačelnik Pomoravskog upravnog okruga, kao član delegacije koju predvodio predsednik Skupštine grada Jagodine Dragan Marković Palma posetio Egipat was last modified: maj 9th, 2019 by Administrator


Asafa Pauel - Blic Sport\nStiže konkurencija Boltu: Asafa Pauel istrčao 100 metara za 9,84 /VIDEO/\nBivši svetski rekorder u trčanju na 100 metara, Asafa Pauel, postavio je najbolji ovosezonski rezultat - 9,84 sekunde i tako najavio da će biti ozbiljna konkurencija sunarodniku iz Jamajke, Juseinu Boltu.\nAsafa Pauel "preti" Boltu: Cilj mi je zlato na Svetskom prvenstvu\nBivši svetski rekorder u sprintu Asafa Pauel poručio je da mu je glavni cilj sledeće sezone osvajanje zlata na prvenstvu sveta u Pekingu.\nPauelu i Simpson smanjene kazne, mogu da se takmiče\nMeđunarodni sud za arbitražu u sportu smanjio je suspenziju zbog dopinga bivšem svetskom rekorderu na 100 metara Jamajčaninu Asafi Pauelu i njegovoj sunarodnici Šeron Simpson sa godinu i po dana, na šest meseci.\nUprkos dopingu: Jamajčani Pauel i Simpson mogu da se takmiče\nAtletičari sa Jamajke Asafa Pauel i Šeron Simpson moći će da se takmiče do okončanja njihovih žalbi, odlučio je danas Sud za sportsku arbitražu (CAS).\nEpilog doping skandala: Asafa Pauel suspendovan 18 meseci\nLegendarni atletičar sa Jamajke Asafa Pauel kažnjen je suspenzijom od 18 meseci zbog dopingovanja.\nAsafa Pauel dobio saveznika na saslušanju u doping aferi\nZabranjeni stimulans oksilofrin ne bi pomogao jamajčanskom sprinteru Asafi Pauelu da uveća svoju brzinu, istakao je jedan od stručnjaka tokom saslušanja o dopingu slavnog atletičara.\nTim Montgomeri se moli za Bolta\nBivši svetski rekorder u sprintu Amerikanac Tim Montgomeri, koji je 2005. godine suspendovan zbog dopinga, izjavio je da se moli da aktuelni olimpijski šampion i svetski rekorder Jamajčanin Usein Bolt nikada ne bude pozitivan.\nTrener dopingovanih atletičara: Pauel i Simpsonova da preuzmu odgovornost\nLađi Dukure: Nisam iznenađen dopingom Geja, neki sportisti ne piju samo vodu\nBivši svetski šampion na 110 metara s preponama Francuz Lađi Dukure izjavio je da nije iznenađen poziotivnim doping nalazom Amerikanca Tajson Geja.\nSkandali potresaju atletiku: Dopingovan i Asafa Pauel!\nPet atletičara sa Jamajke, uključujući i Asafu Pauela i Šeron Simpson, osvajače olimpijskih medalja, bili su pozitivni na zabranjena stimulativna sredstva na nacionalnom šampionatu prošlog meseca, pišu britanski mediji.\nBlejk, Pauel, Gej i Gatlin trče u Lozani 4. jula\nJamajčanski sprinteri Joan Blejk i Asafa Pauel, kao i Amerikanci Tajson Gej i Džastin Getlin učestvovaće na mitingu Dijamantske lige u Lozani 4. jula, saopštili su organizatori tog takmičenja.\nPauel se ponovo povredio\nBivsi svetski rekorder na 100 metara Jamajčanin Asafa Pauel povredio se u trci na 120 metara u australijskom Stolu, gde je učestvovao prvi put posle osmomesečne pauze zbog povrede.


Zbog komunalnog Živinice, Tuzla bi nakon 12 godina ponovo mogla imati redukciju vode? - Živinice Čaršija\nZbog komunalnog Živinice, Tuzla bi nakon 12 godina ponovo mogla imati redukciju vode?\nObjavljeno dec 16, 2018\nGrad Tuzla bi nakon 12 godina bez redukcija vode ponovo mogao biti u problemu.\nNaime, općina Živinice skoro godinu dana nije izdala saglasnosti i potrebne dozvole prema JKP “Vodovod i kanalizacija” Tuzla odakle su uputili zahtjev za dobijanjem određenih građevinskih dozvola koje su preduslov za realizaciju projekta vrijednog oko 30 miliona KM nakon kojeg bi se Tuzla obezbijedila urednim vodosnabdijevanjem do 2030 godine.\nNaime, u pitanju je saglasnot koja je potrebna od strane općine Živinice kako bi se krenulo u izgradnju trase dovodnog cjevovoda Stupari – pumpna stanica Spreča, područja općina Kladanj i Živinice.\nTakođer, na čekanju su i dozvole u vezi sa obnovom četiri bunara na području Sprečkog polja. Kako sazanejmo posljednji dopis od strane JKP “Vodovod i kanalizacija” Tuzla prema općini Živinice je bio početkom ove godine.\nNakon toga je od strane općine Živinice tražena dopuna dokumentacije i od tada stvari ne mrdaju. Osim administrativnih opstrukcija, podsjetimo kako tuzlanskom vodovodu, JKP preduzeće ”Komunalno” Živinice duguje 16 miliona KM.\nU pitanju je 8 miliona KM dugovanja nastalih poslovanjem sa JKP “Vodovod i kanalizacija” Tuzla plus 8 miliona KM u kamatama pa je račun u JKP preduzeću ”Komunalno” Živinice od sredine prošle godine bio blokiran. Zbog otvorenog stečaja i višemilionskih dugova osnovano je novo komunalno preduzeće zaduženo za vodovod i kanalizaciju na području općine Živinice.\nOsim tuzlanskom vodovodu JKP preduzeće ”Komunalno” Živinice dugovali su i Poreznoj upravi potom za kupovinu mašina i opreme, kao i milion i po KM radnicima za neisplaćene plaće. Tako su u Živinicama ovaj problem odlučili riješiti na način da osnuju novo preduzeće koje se zove Vodovod i kanalizacija Živinice.\nJKP “Vodovod i kanalizacija” Tuzla obratio se i Ministarstvu prostornog uređenja i zaštite okolice Tuzlanskog kantona da se utvrdi javni interes u vezi sa izgradnjom trase dovodnog cjevovoda Stupari PS “Spreča”.\nKomunalno: Mole se stanovnici okolnih naselja da pomjere vozila…\nKomunalno Živinice: Od ove godine obavezno potpisivanje ugovora…\nTim povodom u Živinicama je 6. decembra sazvana tematska sjednica na kojoj se razmatrao zahtjev Ministarstva prostornog uređenja i zaštite okolice TK. Nakon sjednice zaključak Općinskog vijeća u Živinicama bio je da Ministarstvo prostornog uređenja i zaštite okolice Tuzlanskog kantona upriliči na nastavku sjednice elektronsku prezentaciju trase vodovoda Stupari – Crpna stanica Živinice kroz ovu općinu.\nZatim, da do nastavka sjednice JKP “Vodovod i kanalizacija” potpiše ugovor o isporuci vode i to 100 sekundnih litara sa cijenama iz 2018. godine uz napomenu kako će se buduće korekcije cijena vršiti uz obavještavanje i saglasnost Općinskog vijeća Živinice.\nU trećem zaključku je navedeno da se nadležna inspekcija Općine Živinice kod preduzeća koje upravlja vodovodom Toplice i Stupari utvrdi da li postoje odgovarajuće dozvole kod instaliranja istih. Prema samoupravnom sporazumu koji datira iz 1977. godine općini Živinice pripada 45 sekundnih litara vode ali se uvijek isporučivalo više od toga između 65 i 70 litara kažu nam u JKP “Vodovod i kanalizacija” Tuzla.\n“Jedino se u doba suše kakvu smo imali u novembru vršene redukcije spram stanja na izvorištima iz razloga što vode u vodozahvatima nije bilo. Sada kada je stanje na vodostajima došlo u kritičnu tačku počela se loptica prebacivati na Grad Tuzlu i JKP “Vodovod i kanalizacija” Tuzla, a niko ne spominje 16 miliona KM duga i kako se to namjerava vratiti, to je dug koji je evidentan, postoji presuda.\nBez obzira na sve mi ćemo njima ponuditi novi ugovor za narednu godinu. Također očekujemo da ćemo u narednom periodu dobiti sve potrebne dozvole kako bi mogli krenuti u realizaciju projekta. U pitanju je jedan od najvećih projekata u BiH vrijedan preko 30 miliona KM koji će obezbijediti dugoročno vodosnabdijevanje Tuzle do 2030. godine.\nSve je sad na općini Živinice, ja vjerujem da će biti razumni i da će donositi odluke u interesu građana” kazao je Aid Berbić, direktor JKP “Vodovod i kanalizacija” Tuzla. U dopisu koji je JKP “Vodovod i kanalizacija” Tuzla uputio Općinskom vijeću Živinice, nakon održane tematske sjednice navodi se kako je u pitanju klasična ucjena unaprijed smišljena u smislu da ako nam ne date vode koliko hoćemo i po cijeni koju mi hoćemo zaustavit ćemo vam sve projekte koje radite.\nU JKP “Vodovod i kanalizacija” podsjećaju javnost da Živinice nisu posljednjih 40-50 godina napravile nikakva značajnija ulaganja kada je u pitnaju vodosnabdijevanje dok je od strane JKP “Vodovod i kanalizacija” Tuzla i Grada Tuzla uloženo preko 25 miliona KM, te da nikada nije postojao nikakav problem u vezi sa isporukom vode Živinicama bez obzira na propisanu količinu, a uvijek se isporučivalo najmanje dvije trećine više.\nGradsko vijeće Tuzle će biti upoznato s navedenom problematikom o čemu će donijeti stav o ovom slučaju. (Tuzlanski.ba)\nSanel Smajlovic piše prije 3 godine\nPa izbusite bunare na svojoj opstini pa necete imati problema hahahahh\nIsteci ce ova koncesija sad akobogda u 2019 pa cete vi drugacije uzeli ste nasu vodu i sad mi vama duzni…..